ai4bharat/Pralekha huggingface dataset:
ਸਿੱਖਿਆ ਮੰਤਰਾਲਾ
ਗਿਆਨ ਅਧਾਰਤ ਅਰਥਚਾਰਾ ਬਣਾਉਣ ਵੱਲ ਖੋਜ-ਅਧਾਰਤ ਉੱਚ ਸਿੱਖਿਆ ਦਾ ਵਿਸਥਾਰ ਕਰਨ ਲਈ ਸਰਕਾਰ ਵਲੋਂ ਚੁੱਕੇ ਗਏ ਕਦਮ
ਕੌਮੀ ਸਿੱਖਿਆ ਨੀਤੀ 2020 ਵਿੱਚ ਭਾਰਤੀ ਸਿਧਾਂਤਾਂ 'ਤੇ ਅਧਾਰਤ ਇੱਕ ਸਿੱਖਿਆ ਪ੍ਰਣਾਲੀ ਦੀ ਕਲਪਨਾ ਕੀਤੀ ਗਈ ਹੈ ਜੋ ਕਿ ਭਾਰਤ ਨੂੰ ਤਬਦੀਲ ਕਰਨ ਵਿੱਚ ਸਿੱਧੇ ਤੌਰ 'ਤੇ ਯੋਗਦਾਨ ਪਾਉਂਦੀ ਹੈ ਅਤੇ ਇੱਕ ਗਿਆਨ ਵਾਲੇ ਸਮਾਜ ਵਿੱਚ, ਸਾਰਿਆਂ ਨੂੰ ਉੱਚ-ਪੱਧਰੀ ਸਿੱਖਿਆ, ਨਵੀਨਤਾ ਅਤੇ ਖੋਜ ਪ੍ਰਦਾਨ ਕਰਕੇ ਅਤੇ ਗਲੋਬਲ ਗਿਆਨ ਦੀ ਮਹਾਨ ਸ਼ਕਤੀ ਆਪਣੇ ਵਿਦਿਆਰਥੀਆਂ ਨੂੰ ਲੋੜੀਂਦੇ ਹੁਨਰਾਂ ਅਤੇ ਗਿਆਨ ਨਾਲ ਲੈਸ ਕਰਦੀ ਹੈ। ਇਹ ਨੀਤੀ ਦਰਸਾਉਂਦੀ ਹੈ ਕਿ ਸਾਡੀਆਂ ਸੰਸਥਾਵਾਂ ਦਾ ਪਾਠਕ੍ਰਮ ਅਤੇ ਸਿੱਖਿਆ ਪ੍ਰਣਾਲੀ ਵਿਦਿਆਰਥੀਆਂ ਵਿੱਚ ਬੁਨਿਆਦੀ ਫਰਜ਼ਾਂ ਅਤੇ ਸੰਵਿਧਾਨਕ ਕਦਰਾਂ ਕੀਮਤਾਂ ਪ੍ਰਤੀ ਸਤਿਕਾਰ ਦਾ ਵਿਕਾਸ ਕਰਨਾ ਚਾਹੀਦਾ ਹੈ, ਦੇਸ਼ ਨਾਲ ਜੁੜੇ ਰਹਿਣ ਅਤੇ ਇੱਕ ਬਦਲਦੀ ਦੁਨੀਆਂ ਵਿੱਚ ਕਿਸੇ ਦੀ ਭੂਮਿਕਾ ਅਤੇ ਜ਼ਿੰਮੇਵਾਰੀਆਂ ਪ੍ਰਤੀ ਚੇਤੰਨ ਜਾਗਰੂਕਤਾ ਨੀਤੀ ਦਾ ਦ੍ਰਿਸ਼ਟੀਕੋਣ ਸਿੱਖਿਅਕਾਂ ਵਿੱਚ ਨਾ ਸਿਰਫ ਚਿੰਤਨ ਵਿੱਚ, ਬਲਕਿ ਭਾਵਨਾ, ਬੁੱਧੀ ਅਤੇ ਕਾਰਜਾਂ ਵਿੱਚ ਅਤੇ ਨਾਲ ਹੀ ਗਿਆਨ, ਹੁਨਰ, ਕਦਰਾਂ ਕੀਮਤਾਂ ਅਤੇ ਵਿਵਹਾਰਾਂ ਨੂੰ ਵਿਕਸਤ ਕਰਨ ਵਿੱਚ ਡੂੰਘੀਆਂ ਜੜ੍ਹਾਂ ਪੈਦਾ ਕਰਨਾ ਹੈ। ਇਸ ਵਿੱਚ ਮਨੁੱਖੀ ਅਧਿਕਾਰਾਂ, ਟਿਕਾਊ ਵਿਕਾਸ ਅਤੇ ਜੀਵਨ ਅਤੇ ਵਿਸ਼ਵਵਿਆਪਕਤਾ ਲਈ ਜ਼ਿੰਮੇਵਾਰ ਵਚਨਬੱਧਤਾ, ਜਿਸ ਨਾਲ ਅਸਲ ਵਿੱਚ ਆਲਮੀ ਨਾਗਰਿਕ ਝਲਕਦਾ ਹੈ।
ਰਾਸ਼ਟਰੀ ਸਿੱਖਿਆ ਨੀਤੀ 2020 ਵਿੱਚ ਭਾਰਤ ਵਿੱਚ ਖੋਜ ਦੀ ਗੁਣਵੱਤਾ ਅਤੇ ਮਾਤਰਾ ਨੂੰ ਬਦਲਣ ਲਈ ਇੱਕ ਵਿਆਪਕ ਪਹੁੰਚ ਦੀ ਕਲਪਨਾ ਕੀਤੀ ਗਈ ਹੈ। ਇਸ ਵਿੱਚ ਯੂਨੀਵਰਸਿਟੀਆਂ ਵਿੱਚ ਖੋਜ ਨੂੰ ਉਤਸ਼ਾਹਿਤ ਕਰਨ ਵਾਲੇ ਆਪਸੀ ਅਤੇ ਅੰਡਰਗ੍ਰੈਜੁਏਟ ਪਾਠਕ੍ਰਮ ਵਿੱਚ ਖੋਜ ਅਤੇ ਇੰਟਰਨਸ਼ਿਪ ਸ਼ਾਮਲ ਕਰਨਾ, ਫੈਕਲਟੀ ਕੈਰੀਅਰ ਪ੍ਰਬੰਧਨ ਪ੍ਰਣਾਲੀਆਂ ਜੋ ਖੋਜ ਨੂੰ ਯੋਗ ਮਹੱਤਤਾ ਦਿੰਦੇ ਹਨ ਅਤੇ ਪ੍ਰਬੰਧ ਅਤੇ ਨਿਯਮਿਤ ਤਬਦੀਲੀਆਂ ਜੋ ਖੋਜ ਅਤੇ ਨਵੀਨਤਾ ਦੇ ਵਾਤਾਵਰਣ ਨੂੰ ਉਤਸ਼ਾਹਤ ਕਰਦੇ ਹਨ। ਇਹ ਸਾਰੇ ਪਹਿਲੂ ਦੇਸ਼ ਵਿੱਚ ਖੋਜ ਮਾਨਸਿਕਤਾ ਨੂੰ ਵਿਕਸਤ ਕਰਨ ਲਈ ਅਤਿ ਸੰਵੇਦਨਸ਼ੀਲ ਹਨ। ਇਨ੍ਹਾਂ ਵੱਖੋ ਵੱਖਰੇ ਤੱਤਾਂ ਨੂੰ ਸਹਿਯੋਗੀ ਢੰਗ ਨਾਲ ਬਣਾਉਣ ਲਈ ਅਤੇ ਇਸ ਤਰ੍ਹਾਂ ਦੇਸ਼ ਵਿੱਚ ਸੱਚਮੁੱਚ ਕੁਆਲਟੀ ਦੀ ਖੋਜ ਵਿੱਚ ਵਾਧਾ ਅਤੇ ਪੈਦਾ ਕਰਨ ਲਈ, ਇਹ ਨੀਤੀ ਰਾਸ਼ਟਰੀ ਖੋਜ ਫਾਉਂਡੇਸ਼ਨ  ਦੀ ਸਥਾਪਨਾ ਦੀ ਕਲਪਨਾ ਕਰਦੀ ਹੈ। ਐਨਆਰਐਫ ਦਾ ਮੁੱਖ ਟੀਚਾ ਸਾਡੀਆਂ ਯੂਨੀਵਰਸਿਟੀਆਂ ਵਿੱਚ ਖੋਜ ਦੇ ਸਭਿਆਚਾਰ ਨੂੰ ਸਮਰੱਥ ਬਣਾਉਣਾ ਹੈ। ਵਿਸ਼ੇਸ਼ ਤੌਰ 'ਤੇ, ਐਨਆਰਐਫ ਯੋਗਤਾ ਅਧਾਰਤ ਪਰ ਬਰਾਬਰ ਪੀਅਰ-ਸਮੀਖਿਆ ਖੋਜ ਫੰਡਾਂ ਦਾ ਇੱਕ ਭਰੋਸੇਮੰਦ ਅਧਾਰ ਪ੍ਰਦਾਨ ਕਰ ਸਕਦਾ ਹੈ, ਜੋ ਵਧੀਆ ਖੋਜਾਂ ਦੀ ਢੁਕਵੀਂ ਪ੍ਰੇਰਣਾ ਅਤੇ ਮਾਨਤਾ ਦੁਆਰਾ, ਅਤੇ ਬੀਜ ਅਤੇ ਵੱਡੀਆਂ ਪਹਿਲਕਦਮੀਆਂ ਦੁਆਰਾ ਦੇਸ਼ ਵਿੱਚ ਖੋਜ ਦੇ ਸਭਿਆਚਾਰ ਨੂੰ ਵਿਕਸਤ ਕਰਨ ਵਿੱਚ ਸਹਾਇਤਾ ਕਰ ਸਕਦਾ ਹੈ। ਰਾਜ ਦੀਆਂ ਯੂਨੀਵਰਸਿਟੀਆਂ ਅਤੇ ਹੋਰ ਜਨਤਕ ਅਦਾਰਿਆਂ ਵਿੱਚ ਖੋਜ ਵਧਾਉਣ ਦੀ ਲੋੜ ਹੈ ਜਿੱਥੇ ਖੋਜ ਸਮਰੱਥਾ ਇਸ ਵੇਲੇ ਸੀਮਤ ਹੈ। ਬਜਟ 2021-22 ਵਿੱਚ ਐਨਆਰਐਫ ਦੇ ਖਰਚੇ ਨੂੰ ਦੇਸ਼ ਦੀ ਸਮੁੱਚੀ ਖੋਜ ਵਾਤਾਵਰਣ ਪ੍ਰਣਾਲੀ ਨੂੰ ਨਿਸ਼ਚਤ ਰਾਸ਼ਟਰੀ ਤਰਜੀਹ ਵਾਲੇ ਖੇਤਰਾਂ 'ਤੇ ਕੇਂਦ੍ਰਤ ਕਰਦਿਆਂ, ਮਜਬੂਤ ਕਰਨ ਲਈ 5 ਸਾਲਾਂ ਤੋਂ ਵੱਧ ਲਈ, 50,000 ਕਰੋੜ ਰੁਪਏ ਦਾ ਪ੍ਰਸਤਾਵ ਰੱਖਿਆ ਗਿਆ ਹੈ।
ਇਹ ਜਾਣਕਾਰੀ ਕੇਂਦਰੀ ਸਿੱਖਿਆ ਮੰਤਰੀ ਸ਼੍ਰੀ ਰਮੇਸ਼ ਪੋਖਰਿਯਾਲ ‘ਨਿਸ਼ੰਕ’ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਟੀਕਾਕਰਣ - ਦਿਵਸ 88
ਟੀਕਾ ਉਤਸਵ ਦੇ ਤੀਜੇ ਦਿਨ ’ਤੇ, ਭਾਰਤ ਦੀ ਕੁੱਲ ਟੀਕਾਕਰਣ ਕਵਰੇਜ ਨੇ 11 ਕਰੋੜ ਖ਼ੁਰਾਕ ਨੂੰ ਪਾਰ ਕਰ ਲਿਆ
ਟੀਕਾ ਉਤਸਵ ਦੇ ਪਿਛਲੇ ਤਿੰਨ ਦਿਨਾਂ ਵਿੱਚ ਲੱਗਭਗ 1 ਕਰੋੜ ਦੇ ਨੇੜੇ ਟੀਕੇ ਲਗਾਏ ਗਏ
ਦੇਸ਼ ਭਰ ਵਿੱਚ ਅੱਜ ਰਾਤ 8 ਵਜੇ ਤੱਕ 25 ਲੱਖ ਤੋਂ ਵੱਧ ਟੀਕੇ ਲਗਾਏ ਗਏ
ਦੇਸ਼ ਵਿਆਪੀ ਟੀਕਾ ਉਤਸਵ ਦੇ ਤੀਜੇ ਦਿਨ ਲਗਾਏ ਗਏ ਟੀਕਿਆਂ ਦਾ ਕੁੱਲ ਅੰਕੜਾ 11 ਕਰੋੜ ਦੇ ਅੰਕੜੇ ਨੂੰ ਪਾਰ ਕਰ ਗਿਆ ਹੈ। ਅੱਜ ਸ਼ਾਮ 8 ਵਜੇ ਤੱਕ 25 ਲੱਖ ਤੋਂ ਵੱਧ ਟੀਕੇ ਲਗਾਏ ਗਏ ਹਨ। ਜਦੋਂਕਿ ਔਸਤਨ 45,000 ਕੋਵਿਡ ਟੀਕਾਕਰਣ ਕੇਂਦਰ  ਕਿਸੇ ਵੀ ਦਿਨ ਕਾਰਜਸ਼ੀਲ ਹੁੰਦੇ ਹਨ, ਅੱਜ 67,893 ਸੀਵੀਸੀ ਕਾਰਜਸ਼ੀਲ ਰਹੇ ਹਨ, ਜੋ ਕਿ ਕਾਰਜਸ਼ੀਲ ਟੀਕਾਕਰਨ ਕੇਂਦਰਾਂ ਵਿੱਚ 21,000 ਤੋਂ ਵੱਧ ਦਾ ਵਾਧਾ ਹੈ| ਕੰਮ ਵਾਲੀ ਜਗ੍ਹਾ ’ਤੇ ਟੀਕੇ ਲਗਾਉਣ ਵਾਲਿਆਂ ਨੇ ਲਾਭਪਾਤਰੀਆਂ ਦੀ ਇੰਨੀ ਵੱਡੀ ਗਿਣਤੀ ਦੇਖੀ ਹੈ|
ਅੱਜ ਰਾਤ 8 ਵਜੇ ਦੀ ਆਰਜ਼ੀ ਰਿਪੋਰਟ ਅਨੁਸਾਰ ਦੇਸ਼ ਵਿੱਚ ਕੋਵਿਡ-19 ਟੀਕਾ ਲਗਾਏ ਜਾਣ ਵਾਲੀਆਂ ਖੁਰਾਕਾਂ ਦੀ ਕੁੱਲ ਗਿਣਤੀ 11,10,33,925 ਹੈ। ਭਾਰਤ ਨੇ 10 ਅਪ੍ਰੈਲ, 2021 ਤੱਕ ਅਰਥਾਤ 85 ਵੇਂ ਦਿਨ 10,12,84,282 ਟੀਕੇ ਲਗਾਏ ਸੀ|
11 ਕਰੋੜ ਦੇ ਅੰਕੜੇ ਵਿੱਚ 90,48,079 ਹੈਲਥਕੇਅਰ ਵਰਕਰ  ਸ਼ਾਮਲ ਹਨ ਜਿਨ੍ਹਾਂ ਨੇ ਪਹਿਲੀ ਖੁਰਾਕ ਲਈ ਹੈ ਅਤੇ 55,80,569 ਐੱਚਸੀਡਬਲਯੂ ਦੂਜੀ ਖੁਰਾਕ ਲੈ ਚੁੱਕੇ ਹਨ, 1,01,33,706 ਫ਼ਰੰਟਲਾਈਨ ਵਰਕਰ  , 50,09,457 ਐੱਫ਼ਐੱਲਡਬਲਯੂ , 3,55,65,610 ਵਿਅਕਤੀ 45 ਸਾਲਾਂ ਤੋਂ 60 ਸਾਲ ਤੱਕ ਲਈ , 8,17,955 ਵਿਅਕਤੀ 45 ਸਾਲਾਂ ਤੋਂ 60 ਸਾਲ ਤੱਕ ਲਈ , 4,24,18,287 ਵਿਅਕਤੀ 60 ਸਾਲ ਤੋਂ ਵੱਧ ਉਮਰ ਲਈ , 24,60,262 ਵਿਅਕਤੀ 60 ਸਾਲ ਤੋਂ ਵੱਧ ਉਮਰ ਲਈ  ਲੈ ਚੁੱਕੇ ਹਨ|
|
|
ਐੱਚਸੀਡਬਲਯੂ
|
|
ਐੱਫ਼ਐੱਲਡਬਲਿਊ
|
|
ਉਮਰ ਸਮੂਹ 45-60
ਸਾਲ
|
|
60 ਤੋਂ ਵੱਧ
ਸਾਲ
|
|
ਕੁੱਲ ਪ੍ਰਾਪਤੀ
|
|
ਪਹਿਲੀ ਖੁਰਾਕ
|
|
ਦੂਜੀ ਖੁਰਾਕ
|
|
ਪਹਿਲੀ ਖੁਰਾਕ
|
|
ਦੂਜੀ ਖੁਰਾਕ
|
|
ਪਹਿਲੀ ਖੁਰਾਕ
|
|
ਦੂਜੀ ਖੁਰਾਕ
|
|
ਪਹਿਲੀ ਖੁਰਾਕ
|
|
ਦੂਜੀ ਖੁਰਾਕ
|
|
ਪਹਿਲੀ ਖੁਰਾਕ
|
|
ਦੂਜੀ ਖੁਰਾਕ
|
|
90,48,079
|
|
55,80,569
|
|
1,01,33,706
|
|
50,09,457
|
|
3,55,65,610
|
|
8,17,955
|
|
4,24,18,287
|
|
24,60,262
|
|
9,71,65,682
|
|
1,38,68,243
ਅੱਜ ਦੇਸ਼ ਵਿਆਪੀ ਕੋਵਿਡ-19 ਟੀਕਾਕਰਣ ਦੇ 88 ਵੇਂ ਦਿਨ, ਰਾਤ 8 ਵਜੇ ਤੱਕ ਕੁੱਲ 25,00,883 ਟੀਕੇ ਦੀਆਂ ਖੁਰਾਕਾਂ ਦਿੱਤੀਆਂ ਗਈਆਂ ਹਨ| ਆਰਜ਼ੀ ਰਿਪੋਰਟ ਅਨੁਸਾਰ ਜਿਨ੍ਹਾਂ ਵਿੱਚੋਂ 21,22,686 ਲਾਭਪਾਤਰੀਆਂ ਨੂੰ ਪਹਿਲੀ ਖੁਰਾਕ ਲਈ ਅਤੇ 3,78,197 ਲਾਭਪਾਤਰੀਆਂ ਨੂੰ ਦੂਜੀ ਖੁਰਾਕ ਲਈ ਟੀਕਾ ਲਗਾਇਆ ਗਿਆ ਸੀ| ਅੰਤਮ ਰਿਪੋਰਟਾਂ ਅੱਜ ਦੇਰ ਰਾਤ ਤੱਕ ਮੁਕੰਮਲ ਕਰ ਲਈਆਂ ਜਾਣਗੀਆਂ|
|
|
ਤਾਰੀਖ: 13 ਅਪ੍ਰੈਲ, 2021 
|
|
ਐੱਚਸੀਡਬਲਯੂ
|
|
ਐੱਫ਼ਐੱਲਡਬਲਿਊ
|
|
ਉਮਰ ਸਮੂਹ 45-60
ਸਾਲ
|
|
60 ਤੋਂ ਵੱਧ
ਸਾਲ
|
|
ਕੁੱਲ ਪ੍ਰਾਪਤੀ
|
|
ਪਹਿਲੀ ਖੁਰਾਕ
|
|
ਦੂਜੀ ਖੁਰਾਕ
|
|
ਪਹਿਲੀ ਖੁਰਾਕ
|
|
ਦੂਜੀ ਖੁਰਾਕ
|
|
ਪਹਿਲੀ ਖੁਰਾਕ
|
|
ਦੂਜੀ ਖੁਰਾਕ
|
|
ਪਹਿਲੀ ਖੁਰਾਕ
|
|
ਦੂਜੀ ਖੁਰਾਕ
|
|
ਪਹਿਲੀ ਖੁਰਾਕ
|
|
ਦੂਜੀ ਖੁਰਾਕ
|
|
14,462
|
|
22,466
|
|
55,156
|
|
90,245
|
|
13,47,435
|
|
58,301
|
|
7,05,633
|
|
2,07,185
|
|
21,22,686
|
|
3,78,197
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਦਫ਼ਤਰ ਵਿੱਚ ਦੀਵਾਲੀ ਮਿਲਨ ਸਮਾਰੋਹ ਦਾ ਆਯੋਜਨ
ਅੱਜ ਲੋਕ ਕਲਿਆਣ ਮਾਰਗ ਵਿੱਚ ਪ੍ਰਧਾਨ ਮੰਤਰੀ ਦਫ਼ਤਰ ਦੇ ਅਧਿਕਾਰੀਆਂ ਅਤੇ ਕਰਮਚਾਰੀਆਂ ਲਈ ਦੀਵਾਲੀ ਮਿਲਨ ਸਮਾਰੋਹ ਦਾ ਆਯੋਜਨ ਕੀਤਾ ਗਿਆ ਹੈ । ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਸਾਰਿਆਂ ਨੂੰ ਦੀਵਾਲੀ ਦੀਆਂ ਹਾਰਦਿਕ ਸ਼ੁਭਕਾਮਨਾਵਾਂ ਦਿੱਤੀਆਂ।
ਪ੍ਰਧਾਨ ਮੰਤਰੀ ਦਫ਼ਤਰ ਦੇ ਸਾਰੇ ਅਧਿਕਾਰੀਆਂ ਅਤੇ ਕਰਮਚਾਰੀਆਂ ਦੇ ਚੰਗੇ ਕੰਮ ਦੀ ਸ਼ਲਾਘਾ ਕਰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਸਰਕਾਰ ਦੁਆਰਾ ਵੱਡੇ ਬਦਲਾਅ ਲਈ ਉਠਾਏ ਗਏ ਕਦਮ ਕਰਮਚਾਰੀਆਂ ਦੀ ਸਖ਼ਤ ਮਿਹਨਤ ਅਤੇ ਉਨ੍ਹਾਂ ਦੇ ਨਿਰੰਤਰ ਯਤਨਾਂ ਨਾਲ ਹੀ ਸੰਭਵ ਹੋ ਸਕੇ ਹਨ। ਉਨ੍ਹਾਂ ਨੇ ਕਰਮਚਾਰੀਆਂ ਦਾ ਹੌਸਲਾ ਵਧਾਉਂਦੇ ਹੋਏ ਕਿਹਾ ਕਿ ਬੀਤੇ ਵਰ੍ਹੇ ਵਿੱਚ ਜੋ ਕੁਝ ਹੋਇਆ ਹੈ ਉਸ ਨੂੰ ਦੇਖੋ ਅਤੇ ਆਉਣ ਵਾਲੇ ਵਰ੍ਹੇ ਵਿੱਚ ਹੋਰ ਅਧਿਕ ਉਚਾਈ ਪ੍ਰਾਪਤ ਕਰਨ ਦਾ ਪ੍ਰਯਤਨ ਕਰੋ।
ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਦਫ਼ਤਰ ਪੂਰੀ ਸਰਕਾਰ ਲਈ ਇੱਕ ਰੋਲ ਮਾਡਲ ਦੇ ਰੂਪ ਵਿੱਚ ਕਾਰਜ ਕਰਦਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਦਫ਼ਤਰ ਨਾ ਕੇਵਲ ਕਾਰਜਕਾਰੀ ਕਾਰਜ ਕਰਦਾ ਹੈ ਸਗੋਂ ਦੂਸਰਿਆਂ ਨੂੰ ਪ੍ਰੇਰਿਤ ਕਰਨ ਦੇ ਨਾਲ ਹੀ ਅਗਵਾਈ ਵੀ ਪ੍ਰਦਾਨ ਕਰਦਾ ਹੈ। ਪ੍ਰਧਾਨ ਮੰਤਰੀ ਨੇ ਕਰਮਚਾਰੀਆਂ ਨੂੰ ਤਾਕੀਦ ਕੀਤੀ ਕਿ ਉਹ ਆਪਣੀ ਕਾਰਜਸ਼ੈਲੀ ਅਤੇ ਪ੍ਰਤੀਬੱਧਤਾ ਨਾਲ ਸਰਕਾਰ ਲਈ ਪ੍ਰੇਰਣਾ ਸਰੋਤ ਬਣਨ। ਉਨ੍ਹਾਂ ਨੇ ਉਨ੍ਹਾਂ ਉਦੇਸ਼ਾਂ ਦੀਆਂ ਰੂਪ - ਰੇਖਾ ਪੇਸ਼ ਕੀਤੀ ਜਿਨ੍ਹਾਂ ਨੂੰ 2022 ਵਿੱਚ ਆਜ਼ਾਦੀ ਦੀਆਂ 75ਵੀਂ ਵਰ੍ਹੇਗੰਢ ਮਨਾਏ ਜਾਣ ਤੋਂ ਪਹਿਲਾਂ ਹਾਸਲ ਕਰਨਾ ਹੈ ।
ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਦਫ਼ਤਰ ਨੂੰ ਲੱਖਾਂ ਨਾਗਰਿਕਾਂ ਦੇ ਸੁਪਨਿਆਂ ਅਤੇ ਆਕਾਂਖਿਆਵਾਂ ਨੂੰ ਪੂਰਾ ਕਰਨ ਦੀ ਦਿਸ਼ਾ ਵਿੱਚ ਕੰਮ ਕਰਦੇ ਰਹਿਣਾ ਚਾਹੀਦਾ ਹੈ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਏਸ਼ਿਆਈ ਖੇਡਾਂ 2022 ਵਿੱਚ 4x400 ਰਿਲੇਅ ਪੁਰਸ਼ ਟੀਮ ਦੇ ਗੋਲਡ ਮੈਡਲ ਜਿੱਤਣ ’ਤੇ ਖੁਸ਼ੀ ਪ੍ਰਗਟ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਨੇ ਹਾਂਗਝੂ ਵਿੱਚ ਆਯੋਜਿਤ ਏਸ਼ਿਆਈ ਖੇਡਾਂ 2022 ਵਿੱਚ ਪੁਰਸ਼ਾਂ ਦੇ 4x400 ਰਿਲੇਅ ਮੁਕਾਬਲੇ ਵਿੱਚ ਗੋਲਡ ਮੈਡਲ ਜਿੱਤਣ ’ਤੇ ਮੁਹੰਮਦ ਅਨਸ ਯਾਹਿਯਾ, ਅਮੋਜ ਜੈਕਬ, ਮੁਹੰਮਦ ਅਜਮਲ ਅਤੇ ਰਾਜੇਸ਼ ਰਮੇਸ਼  ਨੂੰ ਵਧਾਈਆਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਐਕਸ  ’ਤੇ ਪੋਸਟ ਕੀਤਾ:
“ਏਸ਼ਿਆਈ ਖੇਡਾਂ ਵਿੱਚ ਪੁਰਸ਼ਾਂ ਦੀ 4x400 ਰਿਲੇਅ ਟੀਮ ਨੇ ਅਦਭੁਤ ਪ੍ਰਤਿਭਾ ਦਾ ਪ੍ਰਦਰਸ਼ਨ ਕੀਤਾ।
ਇਤਨੇ ਸ਼ਾਨਦਾਰ ਪ੍ਰਦਰਸ਼ਨ ਅਤੇ ਭਾਰਤ ਦੇ ਲਈ ਗੋਲਡ ਮੈਡਲ ਜਿੱਤਣ ’ਤੇ ਮੁਹੰਮਦ ਅਨਸ ਯਾਹਿਯਾ, ਅਮੋਜ ਜੈਕਬ, ਮੁਹੰਮਦ ਅਜਮਲ ਅਤੇ ਰਾਜੇਸ਼ ਰਮੇਸ਼ ’ਤੇ ਮਾਣ ਹੈ। ਉਨ੍ਹਾਂ ਨੂੰ ਵਧਾਈਆਂ।”
ਟੈਕਸਟਾਈਲ ਮੰਤਰਾਲਾ
ਪਟਸਨ ਮਿੱਲਾਂ ਦੇ ਆਧੁਨਿਕੀਕਰਣ ਲਈ ਕਦਮ
ਕੱਚੇ ਪਟਸਨ ਦੀ ਕੀਮਤ ਜ਼ਿਆਦਾਤਰ ਘੱਟੋ–ਘੱਟ ਸਮਰਥਨ ਮੁੱਲ ਤੋਂ ਵੱਧ ਹੀ ਰਹਿੰਦੀ ਰਹੀ ਹੈ, ਇਸੇ ਲਈ ਪਟਸਨ ਦੀ ਫ਼ਸਲ ਦੇ ਰਕਬੇ ਹੇਠਲਾ ਇਲਾਕਾ ਘਟਣ ਵਿੱਚ ਪਟਸਨ ਦੀ ਕੀਮਤ ਤੇ ਪਟਸਨ ਮਿੱਲਾਂ ਦੀ ਮੰਗ ਨਾਲ ਸਬੰਧਿਤ ਕੋਈ ਕਾਰਨ ਨਹੀਂ ਹੋ ਸਕਦਾ। ਇਸ ਦੀ ਕਾਸ਼ਤ ਹੇਠਲੇ ਰਕਬੇ ਵਿੱਚ ਥੋੜ੍ਹੀ ਕਮੀ ਸਰਕਾਰ ਦੁਆਰਾ ਲਾਗੂ ਕੀਤੇ ਆਧੁਨਿਕ ਐਗਰੋਨੋਮਿਕ ਅਭਿਆਸਾਂ ਦੀ ਵਰਤੋਂ ਨਾਲ ਉਤਪਾਦਕਤਾ ਵਧਣ ਨਾਲ ਪੂਰੀ ਹੋ ਗਈ। ਇਸ ਦੇ ਨਾਲ ਹੀ ਜਿੱਥੇ ਕਿਤੇ ਵੀ ਕੱਚੇ ਪਟਸਨ ਦੀ ਕੀਮਤ ਘੱਟੋ–ਘੱਟ ਸਮਰਥਨ ਮੁੱਲ ਤੋਂ ਘੱਟ ਹੈ, ਉਨ੍ਹਾਂ ਥਾਵਾਂ ਉੱਤੇ ਭਾਰਤੀ ਪਟਸਨ ਨਿਗਮ ਨੇ ਕਿਸਾਨਾਂ ਤੋਂ ਘੱਟੋ–ਘੱਟ ਸਮਰਥਨ ਮੁੱਲ ਉੱਤੇ ਕੱਚਾ ਪਟਸਨ ਖ਼ਰੀਦਣ ਦਾ ਹੁਕਮ ਜਾਰੀ ਕੀਤਾ ਹੈ।
ਪਟਸਨ ਉਤਪਾਦਕ ਕਿਸਾਨਾਂ ਦੇ ਹਿਤਾਂ ਦੀ ਰੱਖਿਆ ਹਿਤ ਕੱਚੇ ਪਟਸਨ ਦਾ ਘੱਟੋ–ਘੱਟ ਸਮਰਥਨ ਮੁੱਲ ਹਰ ਸਾਲ ਸਰਕਾਰ ਦੁਆਰਾ ਤੈਅ ਕੀਤਾ ਜਾਂਦਾ ਹੈ। ਸਾਲ 2012–13 ਵਿੱਚ ਕੱਚੇ ਪਟਸਨ ਦਾ ਘੱਟੋ–ਘੱਟ ਸਮਰਥਨ ਮਿਲ 2,200 ਰੁਪਏ ਪ੍ਰਤੀ ਕੁਇੰਟਲ ਸੀ, ਜੋ ਹੁਣ ਸਾਲ 2020–21 ਦੌਰਾਨ ਵਧ ਕੇ 4,225 ਰੁਪਏ ਹੋ ਗਿਆ ਹੈ। ਮਿੱਲਾਂ ਦਾ ਖੁੱਲ੍ਹਣਾ ਅਤੇ ਬੰਦ ਹੋਣਾ ਵਾਰੀ ਸਿਰ ਚੱਕਰਾਂ ਵਿੱਚ ਹੋਣ ਵਾਲੀ ਪ੍ਰਕਿਰਿਆ ਹੈ ਜੋ ਉਤਪਾਕਤਾ, ਟ੍ਰੇਡ ਯੂਨੀਅਨਵਾਦ, ਕੱਚੇ ਮਾਲ ਦੀ ਸਪਲਾਈ ਆਦਿ ਜਿਹੇ ਉਤਪਾਦਨ ਦੇ ਵਿਭਿੰਨ ਤੱਤਾਂ ਉੱਤੇ ਨਿਰਭਰ ਕਰਦੀ ਹੈ। ਪਟਸਨ ਦੀਆਂ ਮਿੱਲਾਂ ਨਿਜੀ ਹੱਥਾਂ ਵਿੱਚ ਹਨ। ਉਂਝ ਸਰਕਾਰ ਇਹ ਯਕੀਨੀ ਬਣਾ ਰਹੀ ਹੈ ਕਿ ਪਟਸਨ ਦੇ ਥੈਲਿਆਂ ਦੀ ਮੰਗ ਕਾਫ਼ੀ ਬਣੀ ਰਹੇ ਅਤੇ ਇਸ ਲਈ ਅਨਾਜ ਨੂੰ 100% ਪਟਸਨ ਦੇ ਥੈਲਿਆਂ ਵਿੱਚ ਹੀ ਪੈਕ ਕਰਨ ਦਾ ਆਦੇਸ਼ ਦਿੱਤਾ ਜਾਂਦਾ ਹੈ, ਜਿਸ ਕਾਰਨ ਦੇਸ਼ ਵਿੱਚ ਪਟਸਨ ਦੀਆਂ ਨਵੀਂਆਂ ਮਿੱਲਾਂ ਖੁੱਲ੍ਹਣ ਲਈ ਸੁਖਾਵਾਂ ਮਾਹੌਲ ਪੈਦਾ ਹੁੰਦਾ ਹੈ।
ਸਰਕਾਰ ਦੁਆਰਾ ਮੁਹੱਈਆ ਕਰਵਾਏ ਜਾ ਰਹੇ ਸੁਖਾਵੇਂ ਮਾਹੌਲ ਦੇ ਨਤੀਜੇ ਵਜੋਂ ਪਟਸਨ ਦੀ ਇੱਕ ਸੰਗਠਿਤ ਮਿੱਲ ਸਮੇਤ ਪਟਸਨ ਨਿਰਮਾਣ ਦੀਆਂ ਕਈ ਇਕਾਈਆਂ ਦੇਸ਼ ਦੇ ਵਿਭਿੰਨ ਹਿੱਸਿਆਂ ਵਿੱਚ ਕਾਇਮ ਹੋਈਆਂ ਹਨ। ਪਟਸਨ ਦੇ ਥੈਲਿਆਂ ਵਿੱਚ ਅਨਾਜ ਦੀ 100% ਲਾਜ਼ਮੀ ਪੈਕੇਜਿੰਗ ਦੀ ਵਿਵਸਥਾ ਨਾਲ ਪਟਸਨ ਦੇ ਥੈਲਿਆਂ ਦੀ ਮੰਗ ਵਿੱਚ ਕੋਈ ਕਮੀ ਨਹੀਂ ਹੈ। ਦਰਅਸਲ, ਪਟਸਨ ਦੇ ਥੈਲਿਆਂ ਦੀ ਮੰਗ ਪਟਸਨ ਮਿੱਲਾਂ ਦੀ ਸਮਰੱਥਾ ਤੋਂ ਜ਼ਿਆਦਾ ਹੈ ਜਿਸ ਕਾਰਨ ਸਰਕਾਰ ਨੂੰ ਅਨਾਜ ਦੀ ਪੈਕੇਜਿੰਗ ਲਈ 100% ਪਟਸਨ ਦੇ ਥੈਲਿਆਂ ਦੀ ਵਰਤੋਂ ਦੀ ਵਿਵਸਥਾ ਖ਼ਤਮ ਕਰਨੀ ਪੈਂਦੀ ਹੈ।
ਪਟਸਨ ਮਿੱਲਾਂ ਦੇ ਆਧੁਨਿਕੀਕਰਣ ਲਈ ਸਰਕਾਰ ਪਹਿਲਾਂ ਹੀ ਪਲਾਂਟ ਤੇ ਮਸ਼ੀਨਰੀ ਅਕਵਾਇਰ ਕਰਨ ਲਈ ਪ੍ਰੋਤਸਾਹਨ ਯੋਜਨਾ  ਲਾਗੂ ਕਰ ਰਹੀ ਹੈ। ਇਸ ਯੋਜਨਾ ਅਧੀਨ ਪੁਰਾਣੀਆਂ ਮਸ਼ੀਨਾਂ ਨੂੰ ਬਦਲ ਕੇ ਨਵੀਂਆ ਤੇ ਤਕਨੀਕੀ ਪੱਖੋਂ ਅਗਾਂਹਵਧੂ ਮਸ਼ੀਨਾਂ ਸਥਾਪਿਤ ਕਰਨ ਹਿਤ ਪੂੰਜੀ ਸਬਸਿਡੀ ਮੁਹੱਈਆ ਕਰਵਾ ਕੇ ਪਟਸਨ ਮਿੱਲਾਂ ਮਿੱਲਾਂ ਦੀ ਉਤਪਾਦਕਤਾ ਵਿੱਚ ਵਾਧਾ ਕਰਨ ਦੇ ਜਤਨ ਕੀਤੇ ਜਾ ਰਹੇ ਹਨ। ਸਾਲ 2014–15 ਤੋਂ ਲੈ ਕੇ 2018–19 ਤੱਕ ਪਟਸਨ ਮਿੱਲਾਂ ਦੇ ਆਧੁਨਿਕੀਕਰਣ ਅਤੇ JDP ਇਕਾਈਆਂ ਲਈ 49.71 ਕਰੋੜ ਰੁਪਏ ਦੀ ਪੂੰਜੀ ਸਬਸਿਡੀ ਜਾਰੀ ਕੀਤੀ ਗਈ ਹੈ।
ਇਹ ਜਾਣਕਾਰੀ ਅੱਜ ਲੋਕ ਸਭਾ ਵਿੱਚ ਕੇਂਦਰੀ ਕੱਪੜਾ ਮੰਤਰੀ ਸ੍ਰੀਮਤੀ ਸਮ੍ਰਿਤੀ ਜ਼ੁਬਿਨ ਇਰਾਨੀ ਨੇ ਇੱਕ ਲਿਖਤੀ ਉੱਤਰ ਰਾਹੀਂ ਦਿੱਤੀ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਟੀਕਾਕਰਨ - ਗਲਤ ਧਾਰਨਾਵਾਂ ਬਨਾਮ ਸੱਚ
ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਜੁਲਾਈ ਵਿਚ ਉਪਲਬਧ ਹੋਣ ਵਾਲੀਆਂ ਟੀਕਾ ਖੁਰਾਕਾਂ ਬਾਰੇ ਬਹੁਤ ਪਹਿਲਾਂ ਹੀ ਉਪਯੁਕਤ ਢੰਗ ਨਾਲ ਸੂਚਿਤ ਕਰ ਦਿੱਤਾ ਗਿਆ ਸੀ
ਰਾਜਾਂ / ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਸਲਾਹ ਦਿੱਤੀ ਗਈ ਸੀ ਕਿ ਉਹ ਟੀਕੇ ਦੀਆਂ ਹੋਰ ਖੁਰਾਕਾਂ ਦੀ ਜ਼ਰੂਰਤ ਬਾਰੇ ਕੇਂਦਰੀ ਸਿਹਤ ਮੰਤਰਾਲਾ ਨੂੰ ਸੂਚਿਤ ਕਰਨ
ਹਾਲ ਵਿਚ ਹੀ ਕੁਝ ਮੀਡੀਆ ਰਿਪੋਰਟਾਂ ਵਿਚ ਦੋਸ਼ ਲਗਾਇਆ ਗਿਆ ਸੀ ਕਿ ਰਾਜਸਥਾਨ ਵਿਚ ਪਿਛਲੇ ਦੋ ਦਿਨਾਂ ਤੋਂ ਕੋਵਿਡ-19 ਟੀਕਿਆਂ ਦੀ ਘਾਟ ਹੈ ਜਿਸ ਕਾਰਣ ਕੁਝ ਟੀਕਾਕਰਨ ਕੇਂਦਰ ਬੰਦ ਕਰਨੇ ਪਏ ਹਨ।
ਇਹ ਸਪਸ਼ਟ ਕੀਤਾ ਜਾਂਦਾ ਹੈ ਕਿ ਰਾਜਾਂ / ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਨਾਲ ਨਾਲ ਨਿਜੀ ਹਸਪਤਾਲਾਂ ਨੂੰ ਜੁਲਾਈ 2021 ਦੇ ਮਹੀਨੇ ਦੌਰਾਨ ਉਪਲਬਧ ਕਰਵਾਈਆਂ ਜਾਣ ਵਾਲੀਆਂ ਟੀਕੇ ਦੀਆਂ ਕੁਲ ਖੁਰਾਕਾਂ ਬਾਰੇ ਅਡਵਾਂਸ ਵਿਚ ਹੀ ਸੂਚਿਤ ਕਰ ਦਿੱਤਾ ਗਿਆ ਸੀ। ਰਾਜਾਂ ਨੂੰ ਸਲਾਹ ਦਿੱਤੀ ਗਈ ਸੀ ਕਿ ਉਹ ਕੋਵਿਡ ਟੀਕਿਆਂ ਦੀ ਉਪਲਬਧਤਾ ਦੇ ਆਧਾਰ ਤੇ ਆਪਣੇ ਕੋਵਿਡ-19 ਟੀਕਾਕਰਨ ਸੈਸ਼ਨਾਂ ਦੀ ਯੋਜਨਾ ਬਣਾਉਣ।
1 ਜੁਲਾਈ, 2021 ਨੂੰ ਰਾਜਸਥਾਨ ਕੋਲ ਟੀਕੇ ਦੀਆਂ ਅਣਵਰਤੀਆਂ 1.69 ਲੱਖ ਖੁਰਾਕਾਂ ਬਕਾਇਆ ਪਈਆਂ ਸਨ। ਰਾਸ਼ਟਰੀ ਕੋਵਿਡ ਟੀਕਾਕਰਨ ਪ੍ਰੋਗਰਾਮ ਅਧੀਨ ਰਾਜ ਨੇ ਭਾਰਤ ਸਰਕਾਰ ਵਲੋਂ 1 ਅਤੇ 6 ਜੁਲਾਈ ਦਰਮਿਆਨ 8.89 ਲੱਖ ਟੀਕਾ ਖੁਰਾਕਾਂ ਪ੍ਰਾਪਤ ਹੋਈਆਂ ਸਨ। ਇਸ ਤੋਂ ਇਲਾਵਾ ਰਾਜਸਥਾਨ ਜੁਲਾਈ, 2021 ਦੇ ਬਾਕੀ ਰਹਿੰਦੇ ਹਿੱਸੇ ਦੌਰਾਨ 39 ਲੱਖ 51 ਹਜ਼ਾਰ ਵਾਧੂ ਖੁਰਾਕਾਂ ਪ੍ਰਾਪਤ ਕਰੇਗਾ। ਇਸ ਤਰ੍ਹਾਂ ਜੁਲਾਈ, 2021 ਦੇ ਪੂਰੇ ਮਹੀਨੇ ਵਿਚ ਰਾਜਸਥਾਨ ਨੂੰ ਟੀਕੇ ਦੀਆਂ 50 ਲੱਖ 90 ਹਜ਼ਾਰ ਤੋਂ ਵੱਧ ਖੁਰਾਕਾਂ ਪ੍ਰਾਪਤ ਹੋਣਗੀਆਂ। ਇਹ ਮਾਤਰਾ ਟੀਕੇ ਦੀਆਂ ਖੁਰਾਕਾਂ ਦੇ ਉਤਪਾਦਨ ਅਤੇ ਉਪਲਬਧਤਾ ਤੇ ਹੋਰ ਵਧਾਈ ਜਾ ਸਕਦੀ ਹੈ। ਇਸ ਤੋਂ ਇਲਾਵਾ ਰਾਜਾਂ ਨੂੰ ਇਹ ਬੇਨਤੀ ਵੀ ਕੀਤੀ ਗਈ ਹੈ ਕਿ ਉਹ ਕੋਵਿਡ ਟੀਕੇ ਦੀਆਂ ਹੋਰ ਜ਼ਿਆਦਾ ਖੁਰਾਕਾਂ ਦੀ ਜ਼ਰੂਰਤ ਬਾਰੇ ਕੇਂਦਰੀ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲਾ ਨੂੰ ਸੰਕੇਤ ਦੇਣ।
ਕਿਉਂਕਿ ਟੀਕੇ ਇਕ ਬਾਇਓਲੌਜਿਕਲ ਉਤਪਾਦ ਹਨ, ਇਸ ਦੀ ਨਿਰਮਾਣ ਪ੍ਰਕ੍ਰਿਆ ਸਮਾਂ ਲੈਂਦੀ ਹੈ। ਇਕ ਵਾਰ ਉਤਪਾਦਨ ਹੋਣ ਤੇ ਟੀਕਿਆਂ ਦੀ ਗੁਣਵੱਤਾ ਅਤੇ ਸੁਰੱਖਿਆ ਟੈਸਟ ਕੀਤੀ ਜਾਂਦੀ ਹੈ। ਇਸ ਤਰ੍ਹਾਂ ਨਿਰਮਾਣ ਪ੍ਰਕ੍ਰਿਆ ਤੋਂ ਟੀਕੇ ਦਾ ਉਤਪਾਦਨ ਸਮਾਂ ਲੈਂਦਾ ਹੈ ਅਤੇ ਫੌਰੀ ਤੌਰ ਤੇ ਇਸ ਦੀ ਸਪਲਾਈ ਨਹੀਂ ਕੀਤੀ ਜਾ ਸਕਦੀ।
---------------------------
ਐਮਵੀ
HFW/ COVID-19 vaccine shortage Rajasthan /6thJuly 2021/4
(Visitor Counter : 142
ਰੱਖਿਆ ਮੰਤਰਾਲਾ
ਭਾਰਤੀ ਜਲ ਸੈਨਾ ਦਾ ਅਲਜੀਰੀਆ ਦੀ ਜਲ ਸੈਨਾ ਨਾਲ ਪਹਿਲਾ ਅਭਿਆਸ
ਯੂਰਪ ਅਤੇ ਅਫਰੀਕਾ ਦੀ ਚੱਲ ਰਹੀ ਸਦਭਾਵਨਾ ਯਾਤਰਾ ਦੇ ਹਿੱਸੇ ਵਜੋਂ, ਆਈਐਨਐਸ ਤਾਬਰ ਨੇ 29 ਅਗਸਤ 21 ਨੂੰ ਅਲਜੀਰੀਆ ਦੀ ਜਲ ਸੈਨਾ ਦੇ ਸਮੁਦਰੀ ਜਹਾਜ਼ 'ਇਜ਼ਾਦਜੇਰ' ਨਾਲ ਸਮੁਦਰੀ ਭਾਈਵਾਲੀ ਅਭਿਆਸ ਵਿੱਚ ਹਿੱਸਾ ਲਿਆ।
ਅਲਜੀਰੀਆ ਦੇ ਤੱਟ ਨੇੜੇ ਆਯੋਜਿਤ ਇਸ ਇਤਿਹਾਸਕ ਅਭਿਆਸ ਵਿੱਚ, ਫਰੰਟਲਾਈਨ ਅਲਜੀਰੀਆ ਦੇ ਜੰਗੀ ਜਹਾਜ਼, 'ਇਜ਼ਾਦਜੇਰ' ਦੀ ਭਾਈਵਾਲੀ ਵੇਖੀ ਗਈ।
ਅਭਿਆਸ ਦੇ ਹਿੱਸੇ ਦੇ ਰੂਪ ਵਿੱਚ, ਭਾਰਤੀ ਅਤੇ ਅਲਜੀਰੀਆ ਦੇ ਜੰਗੀ ਸਮੁਦਰੀ ਜਹਾਜ਼ਾਂ ਦੇ ਵਿਚਾਲੇ ਸਹਿਯੋਗੀ ਪ੍ਰਬੰਧਨ, ਸੰਚਾਰ ਪ੍ਰਕਿਰਿਆਵਾਂ ਅਤੇ ਸਟੀਮ ਪਾਸਟ ਸਮੇਤ ਵੱਖ-ਵੱਖ ਗਤੀਵਿਧੀਆਂ ਆਯੋਜਿਤ ਕੀਤੀਆਂ ਗਈਆਂ ਸਨ। ਇਸ ਅਭਿਆਸ ਨੇ ਦੋਵਾਂ ਜਲ ਸੈਨਾਵਾਂ ਨੂੰ ਆਪਰੇਸ਼ਨਾਂ ਦੇ ਸੰਕਲਪ ਨੂੰ ਸਮਝਣ ਦੇ ਯੋਗ ਬਣਾਇਆ, ਅੰਤਰ -ਕਾਰਜਸ਼ੀਲਤਾ ਵਿੱਚ ਵਾਧਾ ਕੀਤਾ ਅਤੇ ਭਵਿੱਖ ਵਿੱਚ ਉਨ੍ਹਾਂ ਵਿਚਾਲੇ ਆਪਸੀ ਤਾਲਮੇਲ ਅਤੇ ਸਹਿਯੋਗ ਵਧਾਉਣ ਦੀ ਸੰਭਾਵਨਾ ਨੂੰ ਖੋਲ੍ਹਿਆ।
----------------------------
ਏਬੀਬੀਬੀ/ਵੀਐਮ/ਪੀਐਸ
(Visitor Counter : 106
ਮਾਈਕਰੋ , ਸਮਾਲ ਅਤੇ ਮੀਡੀਅਮ ਉੱਦਮ ਮੰਤਰਾਲਾ
ਭਾਰਤ ਨੂੰ ਆਤਮ ਨਿਰਭਰ ਬਨਾਉਣ ਲਈ ਭਾਰਤ ਸਰਕਾਰ ਵੱਲੋਂ ਕਾਰੀਗਰਾਂ ਨੂੰ ਅਗਰਬੱਤੀ ਬਨਾਉਣ ਲਈ ਸਹਾਇਤਾ ਵਿੱਚ ਕਈ ਗੁਣਾਂ ਵਾਧਾ
200 ਦੀ ਬਜਾਏ ਕਾਰੀਗਰਾਂ ਨੂੰ ਅਗਰਬੱਤੀ ਬਨਾਉਣ ਵਾਲੀਆਂ 400 ਆਟੋਮੈਟਿਕ ਮਸ਼ੀਨਾਂ ਮੁਹੱਈਆ ਕਰਵਾਈਆਂ ਜਾਣਗੀਆਂ
ਵਿਸਥਾਰਤ ਪ੍ਰੋਗਰਾਮ ਵਿੱਚ ਰਕਮ 2.66 ਕਰੋੜ ਰੁਪਏ ਦੇ ਮੁਕਾਬਲੇ ਵਧਾ ਕੇ 55 ਕਰੋੜ ਰੁਪਏ ਕੀਤੀ ਗਈ
ਸੂਖਮ, ਲਘੂ ਤੇ ਦਰਮਿਆਨੇ ਉੱਦਮ ਮੰਤਰਾਲੇ ਨੇ ਅਗਰਬੱਤੀ ਬਨਾਉਣ ਵਾਲੇ ਕਾਰੀਗਰਾਂ ਤੇ ਅਗਰਬੱਤੀ ਉਦਯੋਗ ਦੀ ਸਹਾਇਤਾ ਦਾ ਦਾਇਰਾ ਵਧਾਉਣ ਦਾ ਫੈਸਲਾ ਕੀਤਾ ਹੈ । 04 ਸਤੰਬਰ 2020 ਨੂੰ ਮੰਤਰਾਲੇ ਵੱਲੋਂ ਨਵੀਆਂ ਨਿਰਦੇਸ਼ ਲੀਹਾਂ ਜਾਰੀ ਕੀਤੀਆਂ ਗਈਆਂ ਹਨ , ਜਿਸ ਵਿੱਚ 30.07.2020 ਨੂੰ ਸ਼ੁਰੂ ਕੀਤੇ ਗਏ ਪ੍ਰੋਗਰਾਮ ਲਈ ਸਹਾਇਤਾ ਵਧਾਈ ਗਈ ਹੈ । 04 ਸਤੰਬਰ ਨੂੰ ਐਲਾਨ ਕੀਤੇ ਗਏ ਵਿਸਥਾਰਤ ਪ੍ਰੋਗਰਾਮ ਤਹਿਤ ਕਾਰੀਗਰਾਂ ਨੂੰ ਅਗਰਬੱਤੀ ਬਨਾਉਣ ਵਾਲੀਆਂ 400 ਐਟੋਮੈਟਿਕ ਮਸ਼ੀਨਾਂ ਮੁਹੱਈਆ ਕਰਵਾਈਆਂ ਜਾਣਗੀਆਂ, ਜਦਕਿ ਪਹਿਲਾਂ ਇਹ ਟੀਚਾ 200 ਮਸ਼ੀਨਾ ਦਾ ਰੱਖਿਆ ਗਿਆ ਸੀ । ਸਵੈ ਸਹਾਇਤਾ ਸਮੂਹਾਂ ਤੇ ਵਿਅਕਤੀਗਤ ਕਾਰੀਗਰਾਂ ਨੂੰ ਦੇਸ਼ ਭਰ ਵਿੱਚ 20 ਪਾਇਲਟ ਪ੍ਰਾਜੈਕਟਾਂ ਰਾਹੀਂ ਪੈਰ ਨਾਲ ਚੱਲਣ ਵਾਲੀਆਂ 500 ਮਸ਼ੀਨਾਂ ਦਿੱਤੀਆਂ ਜਾਣਗੀਆਂ ਤੇ ਉਸ ਦੇ ਨਾਲ ਕੱਚੀ ਸਮੱਗਰੀ ਦੀ ਪੂਰਤੀ ਅਤੇ ਵਾਜਿਬ ਮੰਡੀਕਾਰੀ ਦਾ ਵੀ ਪ੍ਰਬੰਧ ਕੀਤਾ ਜਾਵੇਗਾ । ਇਸ ਪ੍ਰੋਗਰਾਮ ਨਾਲ ਫੌਰੀ ਤੌਰ ਤੇ 1500 ਕਾਰੀਗਰਾਂ ਨੂੰ ਫ਼ਾਇਦਾ ਹੋਵੇਗਾ ਤੇ ਟਿਕਾਊ ਰੁਜ਼ਗਾਰ ਨਾਲ ਉਹਨਾਂ ਦੀ ਆਮਦਨ ਵਿੱਚ ਵਾਧਾ ਹੋਵੇਗਾ ।
ਇਸ ਖੇਤਰ ਵਿੱਚ ਭਾਰਤ ਨੂੰ ਆਤਮਨਿਰਭਰ ਬਨਾਉਣ ਲਈ ਪ੍ਰੋਗਰਾਮ ਦਾ ਆਕਾਰ ਵਧਾ ਕੇ 55 ਕਰੋੜ ਰੁਪਏ ਕੀਤਾ ਗਿਆ ਹੈ , ਜਿਸ ਤਹਿਤ ਕੋਈ 1500 ਕਾਰੀਗਰਾਂ ਨੂੰ 3.45 ਕਰੋੜ ਰੁਪਏ ਦਾ ਫਾਇਦਾ ਹੋਵੇਗਾ ਤੇ 50 ਕਰੋੜ ਰੁਪਏ ਦੀ ਲਾਗਤ ਨਾਲ 10 ਨਵੇਂ ਸਫੂਰਤੀ ਕਲੱਸਟਰ ਕਾਇਮ ਕੀਤੇ ਜਾਣਗੇ, ਜਿਹਨਾਂ ਨਾਲ ਹੋਰ 5 ਹਜ਼ਾਰ ਕਾਰੀਗਰਾਂ ਨੂੰ ਫਾਇਦਾ ਹੋਵੇਗਾ, ਪਹਿਲਾਂ ਇਸ ਪ੍ਰੋਗਰਾਮ ਲਈ 2.66 ਕਰੋੜ ਰੁਪਏ ਰੱਖੇ ਗਏ ਸਨ । ਖਾਦੀ ਤੇ ਗਰਾਮ ਉਦਯੋਗ ਕਮਿਸ਼ਨ ਇਸ ਪ੍ਰੋਗਰਾਮ ਨੂੰ ਲਾਗੂ ਕਰੇਗਾ ।
(ਆਰਸੀਜੇ/ਆਈਏ
ਹੁਨਰ ਵਿਕਾਸ ਤੇ ਉੱਦਮ ਮੰਤਰਾਲਾ
ਕੌਸ਼ਲ ਵਿਕਾਸ ਅਤੇ ਉੱਦਮਤਾ ਮੰਤਰਾਲੇ ਵਿੱਚ ਰਾਜ ਮੰਤਰੀ, ਸ਼੍ਰੀ ਰਾਜੀਵ ਚੰਦਰਸ਼ੇਖਰ ਕੱਲ੍ਹ ਗੁਵਾਹਾਟੀ ਵਿੱਚ 'ਮੰਥਨ - ਉੱਤਰ ਪੂਰਬ ਕੌਸ਼ਲ ਅਤੇ ਉੱਦਮਤਾ ਸੰਮੇਲਨ 2023' ਵਿੱਚ ਹਿੱਸਾ ਲੈਣਗੇ
ਕੇਂਦਰੀ ਕੌਸ਼ਲ ਵਿਕਾਸ ਤੇ ਉੱਦਮਤਾ ਅਤੇ ਇਲੈਕਟ੍ਰੋਨਿਕਸ ਅਤੇ ਆਈਟੀ ਰਾਜ ਮੰਤਰੀ ਸ਼੍ਰੀ ਰਾਜੀਵ ਚੰਦਰਸ਼ੇਖਰ ਕੱਲ੍ਹ ਗੁਵਾਹਾਟੀ ਵਿੱਚ "ਮੰਥਨ - ਉੱਤਰ ਪੂਰਬ ਕੌਸ਼ਲ ਅਤੇ ਉੱਦਮਤਾ ਸੰਮੇਲਨ 2023" ਵਿੱਚ ਹਿੱਸਾ ਲੈਣਗੇ। ਕੌਸ਼ਲ ਵਿਕਾਸ ਅਤੇ ਉੱਦਮਤਾ ਮੰਤਰਾਲੇ ਦੁਆਰਾ ਆਯੋਜਿਤ, ਇਸ ਸੰਮੇਲਨ ਵਿੱਚ ਇੰਡੀਅਨ ਇੰਸਟੀਟਿਊਟ ਆਵ੍ ਐਂਟਰਪ੍ਰਨਿਓਰਸ਼ਿਪ  ਅਤੇ ਆਈਆਈਟੀ ਗੁਵਾਹਾਟੀ ਵਿਚਕਾਰ ਰਣਨੀਤਕ ਸਾਂਝੇਦਾਰੀ ਦੇ ਤਹਿਤ ਇੱਕ ਰੈਜ਼ੀਡੈਂਸ਼ੀਅਲ ਸਕਿੱਲ ਟ੍ਰੇਨਿੰਗ ਪ੍ਰੋਗਰਾਮ ਦੀ ਸ਼ੁਰੂਆਤ ਕੀਤੀ ਜਾਵੇਗੀ। ਇਹ ਟੀਆਰਆਈਐੱਸਐੱਸਏਐੱਮ ਦੇ ਜਨਜਾਤੀ ਲਾਭਪਾਤਰੀਆਂ ਦੁਆਰਾ ਤਿਆਰ ਕੀਤੇ ਗਏ ਮੋਟੇ ਅਨਾਜ ਦੇ ਉਤਪਾਦਾਂ ਦੀਆਂ ਵਿਭਿੰਨ ਕਿਸਮਾਂ ਨੂੰ ਵੀ ਪ੍ਰਦਰਸ਼ਿਤ ਕੀਤਾ ਜਾਵੇਗਾ।
ਸੰਮੇਲਨ ਦੇ ਨਾਲ ਹੀ ਉੱਤਰ ਪੂਰਬੀ ਰਾਜਾਂ ਦੇ ਉੱਦਮੀਆਂ, ਸ਼ਿਲਪਕਾਰਾਂ ਅਤੇ ਕਾਰੀਗਰਾਂ ਦੀ ਤਿੰਨ ਦਿਨੀਂ ਪ੍ਰਦਰਸ਼ਨੀ ਦੀ ਵੀ ਸ਼ੁਰੂਆਤ ਹੋ ਜਾਵੇਗੀ, ਜਿਸ ਵਿੱਚ ਸਫਲ ਉੱਦਮੀਆਂ ਨੂੰ ਪੁਰਸਕਾਰ ਦੇ ਕੇ ਸਨਮਾਨਿਤ ਕੀਤਾ ਜਾਵੇਗਾ।
ਰਾਜ ਮੰਤਰੀ ਸ਼੍ਰੀ ਰਾਜੀਵ ਚੰਦਰਸ਼ੇਖਰ ਇਸ ਦੌਰਾਨ ਉੱਤਰ ਪੂਰਬੀ ਖੇਤਰ ਵਿੱਚ ਉੱਦਮਤਾ ਨਾਲ ਜੁੜੇ ਇਕੋਸਿਸਟਮ ਨੂੰ ਉਤਸ਼ਾਹਿਤ ਕਰਨ ਲਈ ਸਰਕਾਰ ਦੁਆਰਾ ਚੁੱਕੇ ਗਏ ਕਦਮਾਂ ਬਾਰੇ ਵੀ ਪ੍ਰਮੁੱਖਤਾ ਨਾਲ ਦੱਸਣਗੇ। ਉਹ ਖੇਤਰ ਦੇ ਨੌਜਵਾਨਾਂ ਲਈ ਵਿਸ਼ੇਸ਼ ਤੌਰ 'ਤੇ ਤਿਆਰ ਕੀਤੇ ਗਏ ਕੌਸ਼ਲ਼ ਵਿਕਾਸ ਪ੍ਰੋਗਰਾਮਾਂ ਦੇ ਬਾਰੇ ਵੀ ਚਰਚਾ ਕਰਨਗੇ।
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਵਿੱਚ, ਕੇਂਦਰ ਅਤੇ ਰਾਜ ਸਰਕਾਰਾਂ,ਦੋਵੇਂ ਹੀ ਉੱਤਰ ਪੂਰਬੀ ਖੇਤਰ ਵਿੱਚ ਨੌਜਵਾਨਾਂ ਲਈ ਕੌਸ਼ਲ਼ ਵਿਕਾਸ ਅਤੇ ਸਿਖਲਾਈ ਪਹਿਲਾਂ ਲਈ ਲਗਾਤਾਰ ਯਤਨਸ਼ੀਲ ਹਨ। ਉਨ੍ਹਾਂ ਦਾ ਦ੍ਰਿਸ਼ਟੀਕੋਣ "ਨਏ ਭਾਰਤ, ਨਏ ਕੌਸ਼ਲ, ਨਏ ਅਵਸਰ, ਨਏ ਰੋਜ਼ਗਾਰ" ਦੇ ਮਿਸ਼ਨ ਦੇ ਨਾਲ ਜੁੜ ਕੇ ਉੱਤਰ ਪੂਰਬ ਵਿੱਚ ਯੁਵਾ ਭਾਰਤ ਲਈ ਨਵੇਂ ਅਵਸਰ ਪ੍ਰਦਾਨ ਕਰਨਾ ਹੈ।
ਰਾਜ ਮੰਤਰੀ ਸ਼੍ਰੀ ਰਾਜੀਵ ਚੰਦਰਸ਼ੇਖਰ, ਕੇਂਦਰੀ ਸਿੱਖਿਆ, ਕੇਂਦਰੀ ਕੌਸ਼ਲ ਵਿਕਾਸ ਅਤੇ ਉੱਦਮਤਾ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ ਅਤੇ ਕੇਂਦਰੀ ਸੱਭਿਆਚਾਰ, ਟੂਰਿਜ਼ਮ ਅਤੇ ਉੱਤਰ ਪੂਰਬੀ ਖੇਤਰ ਵਿਕਾਸ ਮੰਤਰੀ  ਸ਼੍ਰੀ ਜੀ. ਕਿਸ਼ਨ ਰੈੱਡੀ ਨੇ ਇੱਕ ਵਿਸ਼ੇਸ਼ ਪਹਿਲ ਦੀ ਸ਼ੁਰੂਆਤ ਕੀਤੀ ਜਿਸਦਾ ਨਾਮ ਹੈ “ਜੀਵਨ ਦਾ ਕਾਇਆਕਲਪ, ਭਵਿੱਖ ਦਾ ਨਿਰਮਾਣ: ਉੱਤਰ ਪੂਰਬ ਵਿੱਚ ਕੌਸ਼ਲ ਵਿਕਾਸ ਅਤੇ ਉੱਦਮਤਾ”। ਇਸ ਪਹਿਲ ਲਈ 360 ਕਰੋੜ ਰੁਪਏ ਦਾ ਬਜਟ ਰੱਖਿਆ ਗਿਆ ਹੈ ਅਤੇ ਇਸ ਨਾਲ ਲਗਭਗ 2.5 ਲੱਖ ਨੌਜਵਾਨਾਂ ਨੂੰ ਲਾਭ ਮਿਲੇਗਾ ।
ਸੈਰ ਸਪਾਟਾ ਮੰਤਰਾਲਾ
ਸੈਰ-ਸਪਾਟਾ ਮੰਤਰਾਲੇ ਨੇ ਗੋਆ ਵਿੱਚ ਘਰੇਲੂ ਸੈਰ-ਸਪਾਟਾ ਰੋਡ ਸ਼ੋਅ ਦਾ ਆਯੋਜਨ ਕੀਤਾ
ਭਾਰਤ ਸਰਕਾਰ ਦੇ ਸੈਰ-ਸਪਾਟਾ ਮੰਤਰਾਲੇ ਨੇ ਗੋਆ ਵਿੱਚ ਆਪਣੇ ਟੂਰਿਜ਼ਮ ਦਫਤਰ ਦੇ ਮਾਧਿਅਮ ਨਾਲ ਅੱਜ ਘਰੇਲੂ ਸੈਰ-ਸਪਾਟਾ ਰੋਡ ਸ਼ੋਅ ਦਾ ਆਯੋਜਨ ਕੀਤਾ।ਇਸ ਈਵੈਂਟ ਦਾ ਆਯੋਜਨ ਗੋਆ ਟੂਰਿਜ਼ਮ ਅਤੇ ਟਰੈਵਲ ਐਂਡ ਟੂਰਿਜ਼ਮ ਐਸੋਸੀਏਸ਼ਨ ਆਵ ਗੋਆ  ਦੇ ਸਹਿਯੋਗ ਨਾਲ ਕੀਤਾ ਗਿਆ।
ਇਹ ਪੱਛਮੀ ਅਤੇ ਮੱਧ ਖੇਤਰ ਵਿੱਚ ਘਰੇਲੂ ਸੈਰ-ਸਪਾਟਾ ਰੋਡ ਸ਼ੋਅ ਲੜੀ ਦਾ ਬੀ12 ਅਤੇ ਦੂਜਾ ਆਯੋਜਨ ਹੈ। ਇਸ ਆਯੋਜਨ ਨੂੰ ਸੈਰ-ਸਪਾਟਾ ਮੰਤਰਾਲੇ ਨੇ ਕੋਵਿਡ-19 ਸੰਕ੍ਰਮਣ ਦੇ ਬਾਅਦ ਸੰਚਾਲਿਤ ਕਰਨ ਦi ਯੋਜਨਾ ਬਣਾਈ ਹੈ।ਇਸ ਟੀਵੈਂਟ ਦਾ ਉਦਘਾਟਨ ਸੈਰ-ਸਪਾਟਾ ਮੰਤਰਾਲੇ ਦੀ ਐਡੀਸ਼ਨਲ ਡਾਇਰੈਕਟਰ ਜਨਰਲ ਸੁਸ਼੍ਰੀ ਰੁਪਿੰਦਰ ਬਰਾੜ ਦੇ ਦੁਆਰਾ ਕੀਤਾ ਗਿਆ।
ਇਸ ਰੋਡ ਸ਼ੋਅ ਦਾ ਵਿਸ਼ੇਸ਼ ਉਦੇਸ਼ ਮਹਾਰਾਸ਼ਟਰ ਅਤੇ ਗੋਆ ਦੇ ਟੂਰ ਅੱਪਰੇਟਰਾਂ ਦੇ ਵਿੱਚ ਲਾਭਕਾਰੀ ਜੁੜਾਅ ਕiਾੲਮ ਕਰਨਾ ਹੈ। ਇਹ ਈਵੈਂਟ ਸੈਰ-ਸਪਾਟਾ ਮੰਤਰਾਲੇ ਦੇ ਮੁੰਬਈ ਦਫਤਰ  ਵਿੱਚ ਆਯੋਜਿਤ ਹੋਣ ਵਾਲੇ ਰੋਡ ਸ਼ੋਅ ਦੀ ਲੜੀ ਵਿੱਚੋਂ ਇੱਕ ਸੀ।ਮਹਾਰਾਸ਼ਟਰ ਟੂਰ ਅੱਪਰੇਟਰਜ਼ ਪ੍ਰਤੀਨਿਧੀਮੰਡਲ ਵਿੱਚ 15 ਟੂਰ ਅੱਪਰੇਟਰ ਸ਼ਾਮਲ ਸਨ, ਜਿਨ੍ਹਾਂ ਨੇ ਸੜਕ ਯਾਤਰਾ ਦਾ ਅਨੁਭਵ ਮਹਿਸੂਸ ਕਰਨ ਦੇ ਲਈ ਗੋਆ ਦੀ ਯਾਤਰਾ ਕੀਤੀ ਅਤੇ ਹੁਣ ਇਸ ਤਰ੍ਹਾਂ ਦੀਆਂ ਯਾਤਰਾਵਾਂ ਦੇ ਸ਼ਭਰ ਵਿੱਚ ਲੋਕਪ੍ਰਿਅ ਹੋ ਰਹੀਆਂ ਹਨ।ਟਰੈਵਲ ਐਂਡ ਟੂਰਿਜ਼ਮ ਐਸੋਸੀਏਸ਼ਨ ਆਵ ਗੋਆ  ਦੇ 30 ਮੈਂਬਰਾਂ ਨੇ ਇਸ ਰੋਡ ਸ਼ੋਅ ਵਿੱਚ ਭਾਗ ਲਿਆ।
ਇਸ ਅਵਸਰ 'ਤੇ, ਆਪਣੇ ਸੰਬੋਧਨ ਵਿੱਚ ਐਡੀਸ਼ਨਲ ਡਾਇਰੈਕਟਰ ਜਨਰਲ ਸੁਸ਼੍ਰੀ ਰੁਪਿੰਦਰ ਬਰਾੜ ਨੇ ਦੱਸਿਆ ਕਿ ਘਰੇਲੂ ਸੈਰ-ਸਪਾਟਾ ਨੂੰ ਅਰਥਪੂਰਣ,ਲੰਮੇ ਸਮੇਂ ਅਤੇ ਸੰਪੂਰਣ ਰੂਪ ਨਾਲ ਵਿਕਸਿਤ ਕੀਤੇ ਜਾਣ 'ਤੇ ਇਹ ਕਿਸ ਪ੍ਰਕਾਰ ਨਾਲ ਸਾਲ ਭਰ ਅੰਤਰਰਾਸ਼ਟਰੀ ਸੈਰ-ਸਪਾਟਾ ਦੇ ਲਈ ਭਾਰਤ ਵਿੱਚ ਸੈਰ-ਸਪਾਟਾ ਦੇ ਲਈ ਇੱਕ ਆਸਾਧਾਰਣ ਮੰਚ ਪ੍ਰਦਾਨ ਕਰਦਾ ਹੈ।ਉਨ੍ਹਾ ਨੇ ਕਿਹਾ ਕਿ ਇਸ ਦਾ ਅਰਥ ਹੈ ਕਿ ਚਾਹੇ ਇਹ ਰਿਹਾਇਸ਼,ਪ੍ਰਾਹੁਣਚਾਰੀ ਜਾਂ ਗ੍ਰਾਹਕ ਸੇਵਾ ਹੋਵੇ ਜਾਂ ਗੁਣਵੱਤਾ ਇਨ੍ਹਾਂ ਸਾਰਿਆ ਦੇ ਲਈ ਦ੍ਰਿੜ ਸੰਕਲਪ ਦੀ ਜ਼ਰੂਰਤ ਹੈ।ਉਨ੍ਹਾਂ ਨੇ ਮੰਤਰਾਲੇ ਦੇ ਦੁਆਰਾ ਸੈਰ-ਸਪਾਟਾ ਦੇ ਖੇਤਰ ਵਿੱਚ ਕੀਤੀਆਂ ਜਾ ਰਹੀਆਂ ਵਿਭਿੰਨ ਪਹਿਲਕਦਮੀਆਂ ਜਿਸ ਤਰ੍ਹਾਂ ਦੇਖੋ ਆਪਣਾ ਦੇਸ਼ ਅਭਿਆਨ ਅਤੇ ਪ੍ਰਸਿੱਧ ਦੇਖੋ ਆਪਣਾ ਦੇਸ਼ ਵੈਬਿਨਾਰ ਲੜੀ ਦੇ ਬਾਰੇ ਵਿੱਚ ਜਾਣਕਾਰi ਦਿੱਤੀ।
ਗੋਆ ਸਰਕਾਰ ਦੇ ਸੈਰ-ਸਪਾਟਾ ਸਕੱਤਰ ਸ਼੍ਰੀ ਜੇ.ਅਸ਼ੋਕ ਕੁਮਾਰ ਨੇ ਨਵੰਬਰ,2020 ਵਿੱਚ ਜਾਰੀ ਗੋਆ ਸਰਕਾਰ ਦੀ ਨਵੀਂ ਸੈਰ-ਸਪਾਟਾ ਨੀਤੀ ਦੇ ਬਾਰੇ ਵਿੱਚ ਜਾਣਕਾਰੀ ਦਿੰਦੇ ਹੋਏ ਦੱਸਿਆ ਕਿ ਇਸ ਦਾ ਉਦੇਸ਼ ਰਾਜ ਵਿੱਚ ਸੈਰ ਸਪਾਟਾ ਨੂੰ ਤੱਟੀ ਖੇਤਰਾਂ ਤੋਂ ਅੰਦਰੂਨੀ ਖੇਤਰਾਂ ਤੱਕ ਤਬਦੀਲ ਕਰਨਾ ਹੈ। ਉਨ੍ਹਾ ਨੇ ਰਾਜ ਵਿੱਚ ਸਮੁੰਦਰ ਤੱਟਾਂ ਦੀ ਸਵੱਛਤਾ ਦੇ ਲਈ ਇੱਕ ਸਮਰਪਿਤ ਏਜੰਸੀ ਅਤੇ ਸਾਰੇ ਸਮੁੰਦਰ ਤੱਟਾਂ ਦੇ ਲਈ ਇੱਕ ਸਮਰਪਿਤ ਪੁਲਿਸ ਬਲ ਹੋਣ ਦੀ ਆਗਾਮੀ ਪਹਿਲ ਦੇ ਬਾਰੇ ਵਿੱਚ ਜਾਣਕਾਰੀ ਦਿੱਤੀ।
ਗੋਆ ਸੈਰ-ਸਪਾਟਾ ਨਿਗਮ ਨੇ ਗੋਆ ਵਿੱਚ ਹੋਲੀਡੇ ਮੇਕਰਜ਼ ਅਤੇ ਵਿਸ਼ੇਸ਼ ਰੂਪ ਨਾਲ ਰਾਜ ਦੁਆਰਾ ਵਿਕਸਿਤ ਕੀਤੇ ਜਾ ਰਹੇ ਨਵੇਂ ਟੂਰਿਜ਼ਮ ਉਤਪਾਦਾਂ ਦੇ ਲਈ ਅਸੀਮ ਵਿਕਲਪਾਂ 'ਤੇ ਇੱਕ ਪੇਸ਼ਕਾਰੀ ਦਿੱਤੀ।
ਗੋਆ ਵਿੱਚ ਹੋਟਲ ਅਤੇ ਯਾਤਰਾ ਕਾਰੋਬਾਰ ਦਾ ਪ੍ਰਤੀਨਿਧਤਵ ਕਰਨ ਵਾਲੀ ਅਪੈਕਸ ਬਾਡੀ,ਟਰੈਵਲ ਐਂਡ ਟੂਰਿਜ਼ਮ ਐਸੋਸੀਏਸ਼ਨ ਆਵ ਗੋਆ  ਦੇ ਪ੍ਰਧਾਨ ਸ਼੍ਰੀ ਨੀਲੇਸ਼ ਸ਼ਾਹ ਨੇ ਸਾਰੇ ਭਾਗੀਦਾਰਾਂ ਦਾ ਸਵਾਗਤ ਕੀਤਾ। ਟੀਟੀਏਜੀ ਵਿੱਚ ਹੋਟਲ ਕਾਰੋਬਾਰੀ,ਯਾਤਰਾ ਏਜੰਟ,ਟੂਰ ਅੱਪਰੇਟਰ ,ਏਅਰਲਾਈਨਜ਼ ਅਤੇ ਹੋਰ ਅਲਾਇਡ ਬਾਡੀਜ਼ ਸ਼ਾਮਲ ਹਨ।
ਰੋਡ ਸ਼ੋਅ ਦੇ ਆਯੋਜਨ ਵਿੱਚ ਗੋਆ ਟੂਰਿਜ਼ਮ,ਇੰਸਟੀਚਿਊਟ ਆਵ ਹੋਟਲ ਮੈਨੇਜਮੈਂਟ,ਗੋਆ,ਟੀਟੀਏਜੀ ਦੁਆਰਾ ਸ਼ਾਨਦਾਰ ਸਹਿਯੋਗ ਦਿੱਤਾ ਗਿਆ।
ਆਯੂਸ਼
ਯੋਗ ਮਹੋਤਸਵ- ਅੰਤਰਰਾਸ਼ਟਰੀ ਯੋਗ ਦਿਵਸ 2023 ਦੀ 75 ਦਿਨਾਂ ਦੀ ਉਲਟੀ ਗਿਣਤੀ  ‘ਤੇ ਕੱਲ੍ਹ ਡਿਬਰੂਗੜ੍ਹ, ਅਸਾਮ ਵਿੱਚ ਪ੍ਰੋਗਰਾਮ ਆਯੋਜਿਤ
ਅਸਾਮ ਦੇ ਕੋਲ ਭਾਰਤ ਦਾ ਇੱਕ ਪ੍ਰਮੁੱਖ ਯੋਗ ਟੂਰਿਸਟ ਸਥਲ ਬਣਨ ਦੀ ਸਮਰੱਥਾ- ਸ਼੍ਰੀ ਸਰਬਾਨੰਦ ਸੋਨੋਵਾਲ
ਕੇਂਦਰੀ ਆਯੁਸ਼ ਅਤੇ ਪੋਰਟਸ, ਸ਼ਿਪਿੰਗ ਅਤੇ ਜਲ ਮਾਰਗ ਮੰਤਰੀ ਸ਼੍ਰੀ ਸਰਬਾਨੰਦ ਸੋਨੋਵਾਲ ਨੇ ਕੱਲ੍ਹ 7 ਅਪ੍ਰੈਲ ਨੂੰ ਡਿਬਰੂਗੜ੍ਹ, ਅਸਾਮ ਵਿੱਚ ਅੰਤਰਰਾਸ਼ਟਰੀ ਯੋਗ ਦਿਵਸ 2023 “ਯੋਗ ਮਹੋਤਸਵ” ਦੇ 75 ਦਿਨਾਂ ਦੀ ਪੂਰਵ ਸੰਧਿਆ ‘ਤੇ ਗੁਵਾਹਟੀ ਵਿੱਚ ਸੰਵਾਦਦਾਤਾ ਸੰਮੇਲਨ ਨੂੰ ਸੰਬੋਧਨ ਕੀਤਾ।
ਮੀਡੀਆ ਕਰਮਚਾਰੀਆਂ ਨੂੰ ਸੰਬੋਧਨ ਕਰਦੇ ਹੋਏ, ਸ਼੍ਰੀ ਸਰਬਾਨੰਦ ਸੋਨੋਵਾਲ ਨੇ ਕਿਹਾ ਕਿ ਯੋਗ ਮਹੋਤਸਵ- ਅੰਤਰਰਾਸ਼ਟਰੀ ਯੋਗ ਦਿਵਸ 2023 ਦੇ 75 ਦਿਨਾਂ ਦਾ ਪ੍ਰੋਗਰਾਮ ਡਿਬਰੂਗੜ੍ਹ ਯੂਨੀਵਰਸਿਟੀ ਪਰਿਸਰ, ਡਿਬਰੂਗੜ੍ਹ, ਅਸਾਮ ਵਿੱਚ ਆਯੋਜਿਤ ਕੀਤਾ ਜਾਵੇਗਾ। ਉਨ੍ਹਾਂ ਨੇ ਕਿਹਾ ਕਿ ਅਸਾਮ ਨੇ ਲਗਾਤਾਰ ਦੋ ਵਰ੍ਹੇ ਤੱਕ ਦੋ ਪ੍ਰਮੁੱਖ ਯੋਗ ਮਹੋਤਸਵਾਂ  ਦੀ ਸਫ਼ਲਤਾਪੂਰਵਕ ਮੇਜ਼ਬਾਨੀ ਕੀਤੀ ਹੈ। ਉਨ੍ਹਾਂ ਨੇ ਅੱਗੇ ਦੱਸਿਆ ਕਿ ਆਯੁਸ਼ ਮੰਤਰਾਲੇ ਨੇ ਰਾਜ ਵਿੱਚ ਜ਼ਬਰਦਸਤ ਸਮਰੱਥਾ ਵਾਲੇ ਖੇਤਰਾਂ ਦੀ ਪਛਾਣ ਕੀਤੀ ਹੈ ਅਤੇ ਯੋਗ ਉਨ੍ਹਾਂ ਵਿੱਚੋਂ ਇੱਕ ਹੈ ਅਤੇ ਇਨ੍ਹਾਂ ਆਯੋਜਨਾਂ ਦੀ ਸਫ਼ਲਤਾ ਨਾ ਕੇਵਲ ਇਸ ਖੇਤਰ ਵਿੱਚ ਯੋਗ ਅਭਿਆਸ ਦੇ ਰੂਪ ਵਿੱਚ ਹੁਲਾਰਾ ਦਿੰਦੀ ਹੈ ਬਲਕਿ ਖੇਤਰ ਲਈ ਨਵੇਂ ਅਵਸਰ ਵੀ ਖੋਲ੍ਹਦੀ ਹੈ।
ਆਯੁਸ਼ ਪਹਿਲਾਂ ‘ਤੇ, ਸ਼੍ਰੀ ਸੋਨੋਵਾਲ ਨੇ ਕਿਹਾ, “ਅਸਾਮ ਵਿੱਚ ਆਯੁਸ਼ ਦੀਆਂ ਬਹੁਤ ਸੰਭਾਵਨਾਵਾਂ ਹਨ। ਸੰਭਾਵਨਾਵਾਂ ਦਾ ਅਹਿਸਾਸ ਕਰਨ ਲਈ, ਗੁਵਾਹਾਟੀ ਵਿੱਚ ਕੇਂਦਰੀ ਆਯੁਰਵੇਦ ਖੋਜ ਸੰਸਥਾਨ  ਜਿਹੇ ਸੰਸਥਾਨ ਸਹਿਤ ਅਨੇਕ ਕਦਮ ਉਠਾਏ ਜਾ ਰਹੇ ਹਨ- ਜਿੱਥੇ ਇੱਕ ਫਾਰਮਾਕੋਲੌਜੀ ਅਤੇ ਰਸਾਇਣ ਵਿਗਿਆਨ ਭਵਨ ਵਿੱਚ ਆਪਣੀ ਤਰ੍ਹਾਂ ਦੀ ਪਹਿਲੀ ਲੈਸ ਪ੍ਰਯੋਗਸ਼ਾਲਾ ਸਹਿਤ ਇੱਕ ਅਲੱਗ ਪੰਚਕ੍ਰਮ ਬਲਾਕ ਬਣਾਇਆ ਜਾ ਰਿਹਾ ਸੰਸਥਾਨ ਹੈ। ਅਸੀਂ ਉੱਤਰ-ਪੂਰਬੀ ਸਮ੍ਰਿੱਧ ਲੋਕ ਚਿਕਿਤਸਾ ਵਿੱਚ ਸੁਧਾਰ ਕਰਨਾ ਚਾਹੁੰਦੇ ਹਾਂ। ਇਸ ਲਈ, ਸਾਰੇ 8 ਰਾਜਾਂ ਵਿੱਚ ਉਪਯੁਕਤ ਦਸਤਾਵੇਜ਼ਾਂ ਨਾਲ ਵਿਗਿਆਨਿਕ ਸਰਵੇਖਣ ਕਰਾਉਂਦੇ ਹੋਏ ਇੱਕ ਬੜਾ ਸਰਵੇਖਣ ਕੀਤਾ ਜਾ ਰਿਹਾ ਹੈ ਤਾਕਿ ਸਾਡੀਆਂ ਸਮ੍ਰਿੱਧ ਲੋਕ ਔਸ਼ਧੀਆਂ ਨੂੰ ਮਿਆਰੀ ਬਣਾਇਆ ਜਾ ਸਕੇ ਅਤੇ ਸਾਰੇ ਜ਼ਰੂਰੀ ਕਦਮਾਂ ਤੋਂ ਬਾਅਦ ਮਨੁੱਖੀ ਬਿਮਾਰੀਆਂ ਦੇ ਉਪਚਾਰ ਲਈ ਇਨ੍ਹਾਂ ਨੂੰ ਉਪਲਬਧ ਕਰਾਇਆ ਜਾ ਸਕੇ। ਇਹ ਨਾ ਕੇਵਲ ਵਿਆਪਕ ਰੂਪ ਨਾਲ ਜੀਵਨ ਨੂੰ ਸਮ੍ਰਿੱਧ ਕਰੇਗਾ ਬਲਕਿ ਚਿਕਿਤਸਾ ਅਤੇ ਫਾਰਮਾਕੋਲੋਜੀ ਖੇਤਰਾਂ ਵਿੱਚ ਇਸ ਖੇਤਰ ਲਈ ਆਰਥਿਕ ਅਵਸਰ ਵੀ ਖੋਲ੍ਹੇਗਾ।”
ਯੋਗ ਮਹੋਤਸਵ ਵਿੱਚ ਹਿੱਸਾ ਲੈਣ ਵਾਲੇ ਹੋਰ ਪ੍ਰਮੁੱਖ ਨੇਤਾਵਾਂ ਵਿੱਚ ਤ੍ਰਿਪੁਰਾ ਦੇ ਮੁੱਖਮੰਤਰੀ, ਪ੍ਰੋਫੈਸਰ  ਮਾਣਿਕ ਸਾਹਾ, ਅਰੂਣਾਚਲ ਪ੍ਰਦੇਸ਼ ਦੇ ਉਪ ਮੁੱਖਮੰਤਰੀ ਚੋਵਨਾ ਮੀਨ, ਮੇਘਾਲਿਆ ਦੇ ਉਪ ਮੁੱਖਮੰਤਰੀ, ਪ੍ਰੈੱਸਟਨ ਟੋਇਨਸੌਂਗ , ਕੇਂਦਰੀ ਵਿਦੇਸ਼ ਰਾਜ ਮੰਤਰੀ ਰਾਜਕੁਮਾਰ ਰੰਜਨ ਸਿੰਘ ਅਤੇ ਪੈਟਰੋਲੀਅਮ ਅਤੇ ਗੈਸ ਰਾਜ ਮੰਤਰੀ ਰਾਮੇਸ਼ਵਰ ਤੇਲੀ ਸ਼ਾਮਲ ਹਨ।
ਅਸਾਮ ਦੇ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰੀ ਕੇਸ਼ਵ ਮਹੰਤ, ਮਣੀਪੁਰ ਦੇ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰੀ ਡਾ. ਸਪਮ ਰੰਜਨ ਸਿੰਘ, ਅਸਾਮ ਦੇ ਉਦਯੋਗ ਅਤੇ ਵਣਜ ਮੰਤਰੀ ਬਿਮਲ ਬੋਰਾ, ਅਰੂਣਾਚਲ ਪ੍ਰਦੇਸ਼ ਦੇ ਸਿਹਤ ਅਤੇ ਭਲਾਈ ਮੰਤਰੀ ਅਲੋ ਲਿਬਾਂਗ, ਮੇਘਾਲਿਆ ਦੇ ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰੀ, ਡਾ. ਮਜੇਲ ਅਮਪਾਰੀਨ ਲਿੰਗਦੋਹ, ਸਿਕਿੱਮ ਦੇ ਸ਼ਹਿਰੀ ਵਿਕਾਸ ਮੰਤਰੀ, ਐਲੱਬੀ ਦਾਸ, ਹਾਊਸਫੈੱਡ ਦੇ ਸਾਬਕਾ ਮੰਤਰੀ ਅਤੇ ਚੇਅਰਮੈਨ, ਭਾਬੇਸ਼ ਕਲਿਤਾ, ਅਸਾਮ ਦੇ ਕਿਰਤ ਭਲਾਈ ਵਿਭਾਗ ਦੇ ਮੰਤਰੀ, ਸੰਜੈ ਕਿਸ਼ਨ, ਡਿਬਰੂਗੜ੍ਹ ਦੇ ਵਿਧਾਇਕ ਅਤੇ ਏਆਈਡੀਸੀ ਦੇ ਚੇਅਰਮੈਨ ਪ੍ਰਸ਼ਾਂਤ ਫੁਕਨ, ਆਯੁਸ਼ ਮੰਤਰਾਲੇ ਵਿੱਚ ਸਕੱਤਰ ਵੈਦਯ ਰਾਜੇਸ਼ ਕੋਟੇਚਾ ਦੇ ਨਾਲ ਡਿਬਰੂਗੜ੍ਹ ਯੂਨੀਵਰਸਿਟੀ ਦੇ ਵਾਈਸ ਚਾਂਸਲਰ ਜਿਤੇਨ ਹਜਾਰਿਕਾ ਵੀ ਹਿੱਸਾ ਲੈਣਗੇ।
ਆਯੁਸ਼ ਮੰਤਰਾਲੇ ਨੇ ਬਿਸ਼ਣੁਰਾਭ ਰੰਗਮੰਚ, ਡਿਬਰੂਗੜ੍ਹ ਯੂਨੀਵਰਸਿਟੀ, ਅਸਾਮ ਵਿੱਚ 6 ਤੋਂ 7 ਅਪ੍ਰੈਲ, 2023 ਤੱਕ ਦਵਾਈਆਂ ਦੀ ਆਯੁਸ਼ ਪ੍ਰਣਾਲੀਆਂ -ਆਯੁਰਵੇਦ, ਯੋਗ ਅਤੇ ਨੈਚਰੋਪੈਥੀ, ਯੂਨਾਨੀ, ਸਿੱਧ, ਸੋਵਾ ਰਿਗਪਾ ਅਤੇ ਹੋਮਿਓਪੈਥੀ ਦੀ ਸ਼ਕਤੀ ਨੂੰ ਪ੍ਰਦਰਸ਼ਿਤ ਕਰਨ ਵਾਲੀ ਇੱਕ ਪ੍ਰਦਰਸ਼ਨੀ ਵੀ ਲਗਾਈ ਹੈ।
ਰੱਖਿਆ ਮੰਤਰਾਲਾ
ਅਪ੍ਰੇਸ਼ਨ ਸਮੁਦਰ ਸੇਤੂ ਆਈਐੱਨਐੱਸ ਮਗਰ ਭਾਰਤੀ ਨਾਗਰਿਕਾਂ ਨੂੰ ਵਾਪਸ ਲਿਆਉਣ ਲਈ ਮਾਲੇ ਪਹੁੰਚਿਆ
ਭਾਰਤੀ ਜਲ ਸੈਨਾ ਦੇ ਅਪਰੇਸ਼ਨ ਸਮੁਦਰ ਸੇਤੂ ਦਾ ਦੂਸਰਾ ਬੇੜਾ ਆਈਐੱਨਐੱਸ ਮਗਰ ਮਾਲਦੀਵ ਵਿੱਚ ਫਸੇ ਭਾਰਤੀ ਨਾਗਰਿਕਾਂ ਨੂੰ ਕੱਢਣ ਅਤੇ ਉਨ੍ਹਾਂ ਨੂੰ ਸਹਿਜ ਅਤੇ ਸੁਰੱਖਿਅਤ ਰੂਪ ਵਿੱਚ ਭਾਰਤ ਵਾਪਸ ਲਿਆਉਣ ਲਈ 10 ਮਈ 2020 ਨੂੰ ਸਵੇਰੇ ਮਾਲੇ ਬੰਦਰਗਾਹ ਪਹੁੰਚ ਗਿਆ। ਆਈਐੱਨਐੱਸ ਮਗਰ ਇੱਕ ਐੱਲਐੱਸਟੀ  ਹੈ, ਜਿਸ ਨੂੰ ਲੈਂਡਿੰਗ ਅਪਰੇਸ਼ਨਾਂ ਲਈ ਡਿਜ਼ਾਇਨ ਕੀਤਾ ਗਿਆ ਹੈ। ਮਾਲਦੀਵ ਰਵਾਨਾ ਹੋਣ ਤੋਂ ਪਹਿਲਾਂ ਇਸ ਬੇੜੇ ਨੇ ਕੋਚੀ ਬੰਦਰਗਾਹ ਵਿੱਚ ਆਪਣੇ ਬੇਸ ਤੇ ਨਾਗਰਿਕਾਂ ਨੂੰ ਸੁਵਿਧਾਜਨਕ ਰੂਪ ਵਿੱਚ ਰੱਖਣ ਲਈ ਸਭ ਤਰ੍ਹਾਂ ਦੀ ਜ਼ਰੂਰੀ ਲੌਜਿਸਟਿਕ, ਮੈਡੀਕਲ ਅਤੇ ਪ੍ਰਸ਼ਾਸਨਿਕ ਤਿਆਰੀਆਂ ਕੀਤੀਆਂ ਸਨ।
ਇਹ ਬੇੜਾ ਸਮਾਜਿਕ ਦੂਰੀ ਦੇ ਨਿਯਮਾਂ ਸਹਿਤ ਕੋਵਿਡ-19 ਨਾਲ ਸਬੰਧਿਤ ਸਾਰੀਆਂ ਸਾਵਧਾਨੀਆਂ ਦਾ ਪਾਲਣ ਸੁਨਿਸ਼ਚਿਤ ਕਰਦਾ ਹੋਇਆ ਲਗਭਗ 200 ਨਾਗਰਿਕਾਂ ਨੂੰ ਕੱਢੇਗਾ। ਵਾਪਸ ਲਿਆਂਦੇ ਜਾ ਰਹੇ ਨਾਗਰਿਕਾਂ ਨੂੰ ਰੱਖਣ ਲਈ ਬੇੜੇ ਵਿੱਚ ਬਿਲਕੁਲ ਅਲੱਗ ਖੰਡ ਵਿੱਚ ਭੋਜਨ ਅਤੇ ਵਾਸ਼ਰੂਮ ਜਿਹੀਆਂ ਸੁਵਿਧਾਵਾਂ ਦੀ ਵਿਵਸਥਾ ਕੀਤੀ ਗਈ ਹੈ ਅਤੇ ਔਰਤਾਂ, ਬੱਚਿਆਂ ਅਤੇ ਸੀਨੀਅਰ ਸਿਟੀਜ਼ਨਾਂ ਲਈ ਅਲੱਗ ਮੈੱਸ ਨਿਰਧਾਰਿਤ ਕੀਤੀ ਗਈ ਹੈ। ਡਾਈਨਿੰਗ ਹਾਲ, ਬਾਥਰੂਮ ਆਦਿ ਜਿਹੀਆਂ ਆਮ ਜਗ੍ਹਾ ‘ਤੇ ਲੋਕਾਂ ਦੀ ਭੀੜ ਇਕੱਠੀ ਨਾ ਹੋਵੇ, ਇਸ ਲਈ ਲੋਕਾਂ ਨੂੰ ਸਮੂਹਾਂ ਵਿੱਚ ਵੰਡਿਆ ਗਿਆ ਹੈ।
ਨਾਲ-ਨਾਲ ਮਾਲਦੀਵ ਵਿੱਚੋਂ ਲੋਕਾਂ ਨੂੰ ਕੱਢਣ ਵਾਲਾ ਪਹਿਲਾ ਬੇੜਾ ਆਈਐੱਨਐੱਸ ਜਲਾਸ਼ਵ 698 ਭਾਰਤੀ ਨਾਗਰਿਕਾਂ ਨੂੰ ਲੈ ਕੇ ਅੱਜ ਸਵੇਰੇ ਕੋਚੀ ਬੰਦਰਗਾਹ ਪਹੁੰਚ ਗਿਆ।
ਨੀਤੀ ਆਯੋਗ
ਬਿਜਲੀ ਵੰਡ ਸੈਕਟਰ ‘ਤੇ ਨੀਤੀ ਆਯੋਗ ਅਤੇ ਆਰਐੱਮਆਈ ਨੇ ਰਿਪੋਰਟ ਜਾਰੀ ਕੀਤੀ ਕੀਤੀ
ਨੀਤੀ ਆਯੋਗ ਨੇ ਅੱਜ ਇੱਕ ਰਿਪੋਰਟ ਜਾਰੀ ਕੀਤੀ ਹੈ, ਜਿਸ ਵਿੱਚ ਅਜਿਹੇ ਸੁਧਾਰਾਂ ਬਾਰੇ ਦੱਸਿਆ ਗਿਆ ਹੈ, ਜੋ ਦੇਸ਼ ਦੇ ਬਿਜਲੀ ਵੰਡ ਸੈਕਟਰ ਨੂੰ ਬਦਲ ਦੇਣਗੇ। ਇਹ ਰਿਪੋਰਟ ਇਸ ਵੰਡ ਬਿਜਲੀ ਵੰਡ ਖੇਤਰ ਸਬੰਧੀ ਨੀਤੀ-ਨਿਰਮਾਣ ਵਿੱਚ ਸੁਧਾਰ ਲਿਆਉਣ ਦੀ ਪਹਿਲ ਹੈ।
ਰਿਪੋਰਟ ਦਾ ਸਿਰਲੇਖ ਏਰਾਊਂਡ ਦੀ ਪਾਵਰ ਡਿਸਟ੍ਰੀਬਿਊਸ਼ਨ ਸੈਕਟਰ  ਹੈ ਅਤੇ ਇਸ ਨੂੰ ਨੀਤੀ ਆਯੋਗ, ਆਰਐੱਮਆਈ ਅਤੇ ਆਰਐੱਮਆਈ ਇੰਡੀਆ ਨੇ ਮਿਲ ਕੇ ਤਿਆਰ ਕੀਤਾ ਹੈ। ਜ਼ਿਕਰਯੋਗ ਹੈ ਕਿ ਆਰਐੱਮਆਈ ਇੰਡੀਆ, ਭਾਰਤ ਵਿੱਚ ਸਵੱਛ ਊਰਜਾ ਅਰਥਵਿਵਸਥਾ ਦੇ ਖੇਤਰ ਵਿੱਚ ਕੰਮ ਕਰਦਾ ਹੈ ਅਤੇ ਇਹ ਅਮਰੀਕਾ ਦੇ ਰੌਕੀ ਮਾਊਂਟੇਨ ਇੰਸਟੀਟਿਊਟ  ਨਾਲ ਸੰਬੰਧਤ ਹੈ। ਇਸ ਰਿਪੋਰਟ ਨੂੰ ਅੱਜ ਨੀਤੀ ਆਯੋਗ ਦੇ ਵਾਈਸ ਚੇਅਰਮੈਨ ਡਾ. ਰਾਜੀਵ ਕੁਮਾਰ ਨੇ ਜਾਰੀ ਕੀਤਾ। ਇਸ ਮੌਕੇ ‘ਤੇ ਡਾ. ਵੀਕੇ ਸਾਰਸਵਤ , ਅਮਿਤਾਭ ਕਾਂਤ , ਆਲੋਕ ਕੁਮਾਰ , ਡਾ. ਰਾਕੇਸ਼ ਸਾਰਵਾਲ  ਅਤੇ ਸੁਸ਼੍ਰੀ ਅਕਸ਼ਿਮਾ ਘਾਟੇ  ਵੀ ਹਾਜ਼ਰ ਸਨ।
ਭਾਰਤ ਵਿੱਚ ਜ਼ਿਆਦਾਤਰ ਬਿਜਲੀ ਵੰਡ ਕੰਪਨੀਆਂ  ਹਰ ਸਾਲ ਘਾਟੇ ਵਿੱਚ ਰਹਿੰਦੀਆਂ ਹਨ। ਵਿੱਤ ਵਰ੍ਹੇ 2021 ਵਿੱਚ ਉਨ੍ਹਾਂ ਨੂੰ ਕੁੱਲ੍ਹ 90,000 ਕਰੋੜ ਰੁਪਏ ਦਾ ਘਾਟਾ ਹੋਣ ਦਾ ਅਨੁਮਾਨ ਹੈ। ਇੱਕ ਦੇ ਬਾਅਦ ਇੱਕ ਹੋਣ ਵਾਲੇ ਘਾਟੇ ਦੇ ਕਾਰਨ ਬਿਜਲੀ ਉਤਪਾਦਕਾਂ ਨੂੰ ਸਮੇਂ ‘ਤੇ ਭੁਗਤਾਨ ਨਹੀਂ ਕਰ ਪਾਉਂਦੀ, ਬਿਹਤਰ ਤਰੀਕੇ ਨਾਲ ਬਿਜਲੀ ਦੀ ਸਪਲਾਈ ਸੁਨਿਸ਼ਚਿਤ ਕਰਨ ਦੇ ਲਈ ਜ਼ਰੂਰੀ ਨਿਵੇਸ਼ ਨਹੀਂ ਕਰ ਪਾਉਂਦੀ ਜਾਂ ਵੱਖ-ਵੱਖ ਨਵਿਆਉਣਯੋਗ ਊਰਜਾ ਨੂੰ ਬਿਹਤਰ ਇਸਤੇਮਾਲ ਕਰਨ ਦੀ ਤਿਆਰੀ ਨਹੀਂ ਕਰ ਪਾਉਂਦੀ।
ਰਿਪੋਰਟ ਵਿੱਚ ਭਾਰਤੀ ਅਤੇ ਦੁਨੀਆ ਦੇ ਬਿਜਲੀ ਵੰਡ ਸੈਕਟਰ ਵਿੱਚ ਕੀਤੇ ਜਾਣ ਵਾਲੇ ਸੁਧਾਰ ਪ੍ਰਯਤਨਾਂ ਦੀ ਸਮੀਖਿਆ ਕੀਤੀ ਗਈ ਹੈ। ਦੇਸ਼ ਵਿੱਚ ਮੌਜੂਦਾ ਨੀਤੀਗਤ ਅਨੁਭਵਾਂ ਤੋਂ ਪ੍ਰਾਪਤ ਹੋਣ ਵਾਲੇ ਉਤਕ੍ਰਿਸ਼ਟ ਵਿਵਹਾਰਾਂ ਅਤੇ ਸਿੱਖ ਨੂੰ ਇਸ ਵਿੱਚ ਸ਼ਾਮਲ ਕੀਤਾ ਗਿਆ ਹੈ। ਨੀਤੀ ਆਯੋਗ ਦੇ ਵਾਈਸ ਚੇਅਰਮੈਨ ਡਾ. ਰਾਜੀਵ ਕੁਮਾਰ ਨੇ ਕਿਹਾ, “ਇਸ ਰਿਪੋਰਟ ਵਿੱਚ ਕਈ ਮਹੱਤਵਪੂਰਨ ਸੁਧਾਰਾਂ ਨੂੰ ਪਰਖਿਆ ਗਿਆ, ਜਿਵੇਂ ਵੰਡ ਵਿੱਚ ਨਿਜੀ ਖੇਤਰ ਦੀ ਭੂਮਿਕਾ, ਬਿਜਲੀ ਦੀ ਖਰੀਦ, ਨਿਯਮਾਂ ਦੀ ਸਥਿਤੀ, ਨਵਿਆਉਣਯੋਗ ਊਰਜਾ ਦਾ ਏਕੀਕਰਨ ਅਤੇ ਬੁਨਿਆਦੀ ਢਾਂਚੇ ਨੂੰ ਉਨੱਤ ਬਣਾਉਣਾ।” ਉਨ੍ਹਾਂ ਨੇ ਕਿਹਾ ਕਿ ਇੱਕ ਮਜ਼ਬੂਤ ਅਤੇ ਕਾਰਗਰ ਵੰਡ ਸੈਕਟਰ ਜ਼ਰੂਰੀ ਹੈ, ਚਾਹੇ ਵਪਾਰ ਸੁਗਮਤਾ ਵਿੱਚ ਸੁਧਾਰ ਲਿਆਉਣ ਦੇ ਲਈ ਹੋਵੇ ਜਾਂ ਜੀਵਨ ਨੂੰ ਹੋਰ ਅਸਾਨ ਬਣਾਉਣ ਦੇ ਲਈ ਹੋਵੇ।
ਰਿਪੋਰਟ ਨੂੰ ਕਈ ਅਧਿਆਇ ਵਿੱਚ ਵੰਡਿਆ ਗਿਆ ਹੈ, ਜਿਨ੍ਹਾਂ ਦੇ ਤਹਿਤ ਢਾਂਚਾਗਤ ਸੁਧਾਰ, ਨਿਯਮਾਂ ਵਿੱਚ ਸੁਧਾਰ, ਸੰਚਾਲਨ ਵਿੱਚ ਸੁਧਾਰ, ਪ੍ਰਬੰਧਨ ਵਿੱਚ ਸੁਧਾਰ ਅਤੇ ਨਵਿਆਉਣਯੋਗ ਊਰਜਾ ਏਕੀਕਰਨ ਨੂੰ ਰੱਖਿਆ ਗਿਆ ਹੈ। ਡਾ. ਵੀਕੇ ਸਾਰਸਵਤ, ਮੈਂਬਰ ਨੀਤੀ ਆਯੋਗ ਨੇ ਕਿਹਾ, “ਇਸ ਰਿਪੋਰਟ ਵਿੱਚ ਨੀਤੀ-ਨਿਰਮਾਤਾਵਾਂ ਦੇ ਲਈ ਸੁਧਾਰ ਵਿਕਲਪ ਦੀ ਇੱਕ ਪੂਰੀ ਸੂਚੀ ਦਿੱਤੀ ਗਈ ਹੈ, ਜਿਸ ਨਾਲ ਉਹ ਬਿਜਲੀ ਵੰਡ ਸੈਕਟਰ ਨੂੰ ਸਹੀ ਰਸਤੇ ‘ਤੇ ਲਿਆ ਸਕਣ ਅਤੇ ਉਸ ਨੂੰ ਫਾਇਦੇਮੰਦ ਬਣਾ ਸਕਣ। ਨੀਤੀ ਆਯੋਗ ਇਨ੍ਹਾਂ ਸੁਧਾਰਾਂ ‘ਤੇ ਅਮਲ ਕਰਨ ਦੇ ਲਈ ਕੁਝ ਰਾਜਾਂ ਦੇ ਨਾਲ ਸਾਂਝੇਦਾਰੀ ਕਰੇਗਾ।”
ਮੌਜੂਦਾ ਚੁਣੌਤੀਆਂ ਨਾਲ ਨਿਪਟਣ ਦੀ ਜ਼ਰੂਰਤ ‘ਤੇ ਜੋਰ ਦਿੰਦੇ ਹੋਏ ਆਰਐੱਮਐਆਈ ਦੇ ਮੈਨੇਜਿੰਗ ਡਾਇਰੈਕਟਰ, ਸ਼੍ਰੀ ਕਲੇ ਸਟ੍ਰੇਂਜਰ ਨੇ ਕਿਹਾ, “ਡਿਸਕੌਮ ਦੀ ਪਰੇਸ਼ਾਨੀਆਂ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਲੰਬੇ ਅਤੇ ਮਜ਼ਬੂਤ ਸਮਾਧਾਨ ਦੇ ਲਈ ਨੀਤੀ ਵਿੱਚ ਬਦਲਾਅ ਦੀ ਜ਼ਰੂਰਤ ਹੈ। ਇਸ ਦੇ ਨਾਲ ਸੰਗਠਨ, ਪ੍ਰਬੰਧਨ ਅਤੇ ਟੈਕਨੋਲੋਜੀ ਸਬੰਧੀ ਸੁਧਾਰ ਵੀ ਕਰਨੇ ਪੈਣਗੇ। ਵੱਖ-ਵੱਖ ਰਾਜ ਸੁਧਾਰਾਂ ਦੇ ਵੱਖ-ਵੱਖ ਰਸਤਿਆਂ ‘ਤੇ ਅੱਗੇ ਵਧੇ ਹਨ, ਜਿਸ ਨਾਲ ਸਿੱਖਣ ਦੇ ਲਈ ਨੀਤੀਗਤ ਪ੍ਰਯੋਗਾਂ ਦਾ ਪੂਰਾ ਨਿਚੋੜ ਮੌਜੂਦ ਹੈ।”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਦੀ ਫਰਾਂਸ ਦੇ ਰਾਸ਼ਟਰਪਤੀ ਨਾਲ ਮੁਲਾਕਾਤ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ 14 ਜੁਲਾਈ, 2023 ਨੂੰ ਏਲੇਸੀ ਪੈਲੇਸ ਵਿੱਚ ਫਰਾਂਸ ਦੇ ਰਾਸ਼ਟਰਪਤੀ, ਮਹਾਮਹਿਮ ਸ਼੍ਰੀ ਇਮੈਨੁਅਲ ਮੈਕ੍ਰੋਂ ਦੇ ਨਾਲ ਵਿਅਕਤੀਗਤ ਵਾਰਤਾ ਕੀਤੀ ਅਤੇ ਸ਼ਿਸ਼ਟਮੰਡਲ ਪੱਧਰੀ ਚਰਚਾ ਵਿੱਚ ਹਿੱਸਾ ਲਿਆ।
ਦੋਨਾਂ ਰਾਜਨੇਤਾਵਾਂ ਨੇ ਰੱਖਿਆ ਅਤੇ ਸੁਰੱਖਿਆ, ਸਿਵਿਲ ਨਿਊਕਲੀਅਰ, ਵਿਗਿਆਨ ਅਤੇ ਟੈਕਨੋਲੋਜੀ, ਊਰਜਾ, ਵਪਾਰ ਅਤੇ ਨਿਵੇਸ਼, ਪੁਲਾੜ, ਜਲਵਾਯੂ ਪਰਿਵਰਤਨ ਤੇ ਲੋਕਾਂ ਵਿਚਾਲੇ ਮੇਲ-ਮਿਲਾਪ ਸਹਿਤ ਦੁਵੱਲੇ ਸਹਿਯੋਗ ਦੇ ਵਿਸਤ੍ਰਿਤ ਖੇਤਰਾਂ ਦੇ ਸਬੰਧ ਵਿੱਚ ਡੂੰਘੀ ਚਰਚਾ ਕੀਤੀ।
ਮੁਲਾਕਾਤ ਦੇ ਦੌਰਾਨ ਜੀ-20 ਵਿੱਚ ਭਾਰਤ ਦੀ ਪ੍ਰਧਾਨਗੀ, ਹਿੰਦ-ਪ੍ਰਸ਼ਾਂਤ ਤੇ ਆਪਸੀ ਹਿਤਾਂ ਦੇ ਖੇਤਰੀ ਅਤੇ ਗਲੋਬਲ ਵਿਸ਼ਿਆਂ ‘ਤੇ ਵੀ ਚਰਚਾ ਕੀਤੀ ਗਈ।
“ਹੋਰੀਜ਼ਨ 2047: ਚਾਰਟਿੰਗ ਦ ਫਿਊਚਰ ਆਵ੍ ਇੰਡੀਆ-ਫਰਾਂਸ ਸਟ੍ਰੈਟੇਜਿਕ ਪਾਰਟਨਰਸ਼ਿਪ”  ਸਹਿਤ ਪਰਿਣਾਮ-ਅਧਾਰਿਤ ਮਹੱਤਵਆਕਾਂਖੀ ਦਸਤਾਵੇਜ਼ਾਂ ਨੂੰ ਅੰਗੀਕਾਰ ਕੀਤਾ ਗਿਆ।
ਪ੍ਰਧਾਨ ਮੰਤਰੀ ਨੇ ਕਿਹਾ ਕਿ ਉਹ ਸਤੰਬਰ 2023 ਵਿੱਚ ਨਵੀਂ ਦਿੱਲੀ ਵਿੱਚ ਆਯੋਜਿਤ ਹੋਣ ਵਾਲੇ ਜੀ-20 ਦੇ ਲੀਡਰਾਂ ਦੇ ਸਮਿਟ ਵਿੱਚ ਰਾਸ਼ਟਰੀ ਮੈਕਰੋਂ ਦਾ ਸੁਆਗਤ ਕਰਨ ਦੀ ਉਡੀਕ ਕਰਨਗੇ।